               IL-KUMMISSJONI EWROPEA
            Brussell, 3.5.2017
            COM(2017) 218 final
            Rakkomandazzjoni għal
            DEĊIŻJONI TAL-KUNSILL
            li tawtorizza lill-Kummissjoni biex tiftaħ negozjati dwar ftehim mar-Renju Unit tal-Gran Brittanja u l-Irlanda ta’ Fuq li jistipula l-arranġamenti dwar il-ħruġ tiegħu mill-Unjoni Ewropea

               MEMORANDUM TA’ SPJEGAZZJONI

               1.
                     IL-KUNTEST TAL-PROPOSTA

               •Raġunijiet u objettivi tal-proposta

                  Skont l-Artikolu 50 tat-Trattat dwar l-Unjoni Ewropea, kull Stat Membru jista' jiddeċiedi, skont ir-rekwiżiti kostituzzjonali tiegħu, li joħroġ mill-Unjoni u għandu, jekk huwa hekk jiddeċiedi, jinnotifika lill-Kunsill Ewropew bl-intenzjoni tiegħu.

                  Fid-29 ta’ Marzu 2017, ir-Renju Unit innotifika lill-Kunsill Ewropew bl-intenzjoni tiegħu li joħroġ mill-Unjoni u mill-Komunità Ewropea tal-Enerġija Atomika.

                  L-Artikolu 50 tat-Trattat dwar l-Unjoni Ewropea jipprevedi li fid-dawl tal-linji gwida pprovduti mill-Kunsill Ewropew, l-Unjoni għandha tinnegozja u tikkonkludi ma' dak l-Istat ftehim li jistabbilixxi l-arranġamenti għall-ħruġ tiegħu, filwaqt li jittieħed kont tal-qafas tar-relazzjonijiet futuri tiegħu mal-Unjoni Ewropea.

                  Huwa mfakkar li, d-data tad-dħul fis-seħħ tal-ftehim dwar il-ħruġ jinħtieġ li tkun mhux iktar tard mit-30 ta’ Marzu 2019, sakemm il-Kunsill Ewropew, bi ftehim mar-Renju Unit, ma jiddeċidix b'mod unanimu li jestendi dan il-perijodu skont l-Artikolu 50(3) tat-Trattat dwar l-Unjoni Ewropea. Fin-nuqqas ta’ dan, fit-30 ta’ Marzu 2019 f’00:00 (ħin ta’ Brussell), it-Trattati kollha tal-Unjoni u tat-Trattat li jistabbilixxi l-Komunità Ewropea tal-Enerġija Atomika ma jibqgħux japplikaw għar-Renju Unit. B’effett mid-data tal-ħruġ ir-Renju Unit isir pajjiż terz. Fl-istess data, it-Trattati ma jibqgħux japplikaw ukoll għall-pajjiżi u t-territorji extra-Ewropej li għandhom relazzjonijiet speċjali mar-Renju Unit
                     1
                   u għat-territorji Ewropej li r-Renju Unit huwa responsabbli għar-relazzjonijiet esterni tagħhom, li għalihom japplikaw it-Trattati permezz tal-Artikolu 355 tat-Trattat dwar il-Funzjonament tal-Unjoni Ewropea.

                  Il-Kunsill Ewropew adotta linji gwida fid-29 ta’ April 2017. Fid-dawl ta’ dawn il-linji gwida, din ir-Rakkomandazzjoni tipproponi li l-Kunsill jawtorizza lill-Kummissjoni biex tiftaħ in-negozjati għal ftehim mar-Renju Unit li jistabbilixxi l-arranġamenti għall-ħruġ tiegħu mill-Unjoni Ewropea u mill-Komunità Ewropea tal-Enerġija Atomika, jinnomina lill-Kummissjoni bħala negozjatur tal-Unjoni, u jindirizza direttivi ta’ negozjati lill-Kummissjoni.

                  In-negozjati se jitmexxew fid-dawl tal-linji gwida tal-Kunsill Ewropew u f’konformità mad-direttivi ta’ negozjati, u bil-kunsiderazzjoni dovuta għar-riżoluzzjoni tal-Parlament Ewropew tal-5 ta’ April 2017. Se jkun hemm approċċ għan-negozjati maqsum f’fażijiet, kif stabbilit fil-linji gwida tal-Kunsill Ewropew. Id-direttivi ta’ negozjati rakkomandati fl-Anness ikopru l-ewwel fażi tan-negozjati, li se jagħtu prijorità lil kwistjonijiet li, f’dan l-istadju, ġew identifikati bħala strettament neċessarji sabiex jiġi żgurat ħruġ ordnat. Id-direttivi tan-negozjati jistgħu jiġu emendati u ssupplimentati fejn meħtieġ matul in-negozjati, b’mod partikolari sabiex jirriflettu l-linji gwida tal-Kunsill Ewropew, hekk kif dawn jevolvu u biex ikopru l-fażi sussegwenti tan-negozjati.

                  Ftehim dwar ir-relazzjoni futura bejn l-Unjoni u r-Renju Unit jista’ jiġi ffinalizzat u konkluż biss ladarba r-Renju Unit ikun sar pajjiż terz. Madankollu, l-Artikolu 50 tat-Trattat dwar l-Unjoni Ewropea jeżiġi li fil-ftehim li jistabbilixxi l-arranġamenti għall-ħruġ jittieħed kont tal-qafas tar-relazzjoni futura mal-Unjoni. Għal dan il-għan, hekk kif il-Kunsill Ewropew jiddeċiedi li jkun sar progress biżżejjed biex jippermetti li n-negozjati jipproċedu għall-fażi li jmiss, jista’ jiġi identifikat fehim ġenerali mar-Renju Unit dwar il-qafas għar-relazzjoni futura matul it-tieni fażi tan-negozjati skont l-Artikolu 50.

                  Id-determinazzjoni tal-arranġamenti transizzjonali skont il-ftehim dwar il-ħruġ, inkluż il-ħolqien ta’ pontijiet lejn il-qafas prevedibbli għar-relazzjoni futura, fid-dawl tal-progress li jkun sar, tiddependi fuq li jiġi identifikat fehim dwar il-qafas għar-relazzjoni futura bejn l-Unjoni u r-Renju Unit li se jiġi ddeterminat fit-tieni fażi tan-negozjati. Għalhekk, kwistjonijiet li jistgħu jkunu parti minn tali arranġamenti transizzjonali ma’ humiex koperti minn dawn id-direttivi ta’ negozjati rrakkomandati u se jiġu identifikati fi stadju iktar tard. Dan l-approċċ se jippermetti l-allokazzjoni effiċjenti tal-ħin limitat li l-Artikolu 50 tat-Trattat dwar l-Unjoni Ewropea jimponi għall-konklużjoni tal-Ftehim.

                  B’konformità mal-linji gwida tal-Kunsill Ewropew, il-prinċipji ewlenin li ġejjin se japplikaw b’mod indaqs għan-negozjati dwar ħruġ ordnat, għal kull diskussjoni preliminari u preparatorja dwar il-qafas għal relazzjoni futura, u għal kull forma ta’ ftehim transizzjonali:

               –Il-Ftehim se jkollu jkun ibbażat fuq bilanċ bejn drittijiet u obbligi, u jiżgura kundizzjonijiet ekwi;

               –Il-ħarsien tal-integrità tas-Suq Uniku jeskludi l-parteċipazzjoni bbażata fuq approċċ għal kull settur;

               –Pajjiż li mhuwiex membru tal-Unjoni, li ma għandux l-istess obbligi ta' membru, ma jistax ikollu l-istess drittijiet u jgawdi mill-istess benefiċċji ta’ membru;

               –Il-parteċipazzjoni fis-Suq Uniku tirrikjedi l-aċċettazzjoni tal-erba’ libertajiet;

               –In-negozjati mar-Renju Unit se jitmexxew bħala pakkett wieħed. B’konformità mal-prinċipju li xejn ma huwa miftiehem sakemm ikun miftiehem kollox, kwistjonijiet individwali ma jistgħux jiġu miftehma separatament. L-Unjoni se tidħol fin-negozjati b’pożizzjonijiet unifikati, esklussivament permezz ta’ passaġġi stipulati fil-linji gwida tal-Kunsill Ewropew u fid-direttivi ta’ negozjati u mhux se jkun hemm negozjati separati bejn Stati Membri individwali u r-Renju Unit dwar kwistjonijiet li jirrigwardaw il-ħruġ;

               –Il-Ftehim se jkollu jirrispetta l-awtonomija tal-Unjoni fir-rigward tat-teħid ta’ deċiżjonijiet minnha kif ukoll rigward ir-rwol tal-Qorti tal-Ġustizzja tal-Unjoni Ewropea.

               •Konsistenza ma' politiki oħra tal-Unjoni

                  In-negozjati u l-Ftehim skont l-Artikolu 50 tat-Trattat dwar l-Unjoni Ewropea se jirrispettaw għalkollox it-Trattati u jippreservaw l-integrità u l-awtonomija tal-ordinament ġuridiku tal-Unjoni. Se jippromwovu l-valuri, l-objettivi u l-interessi tal-Unjoni, kif ukoll jiżguraw il-konsistenza, l-effettività u l-kontinwità tal-politiki u tal-azzjonijiet tagħha.

               •Drittijiet fundamentali

                  Skont l-Artikolu 6 tat-Trattat dwar l-Unjoni Ewropea, l-Unjoni tirrikonoxxi d-drittijiet, il-libertajiet u l-prinċipji stabbiliti fil-Karta tad-Drittijiet Fundamentali tal-Unjoni Ewropea, li għandha l-istess valur legali bħat-Trattati. Barra minn hekk, id-drittijiet fundamentali, kif garantiti mill-Konvenzjoni Ewropea għall-Protezzjoni tad-Drittijiet tal-Bniedem u l-Libertajiet Fundamentali, u kif jirriżultaw mit-tradizzjonijiet kostituzzjonali komuni għall-Istati Membri, jikkostitwixxu prinċipji ġenerali tad-dritt tal-Unjoni.

                  Dawn id-drittijiet, il-libertajiet u l-prinċipji se jkomplu jiġu kompletament ippreservati u protetti fl-Unjoni, kemm matul il-proċess ta’ negozjati mar-Renju Unit skont l-Artikolu 50 tat-Trattat dwar l-Unjoni Ewropea, kif ukoll wara l-ħruġ tar-Renju Unit mill-Unjoni.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Bażi ġuridika

                  Ir-Renju Unit innotifika l-ħsieb tiegħu li joħroġ mill-Unjoni Ewropea. Bħala konsegwenza, l-Artikolu 50 tat-Trattat dwar l-Unjoni Ewropea jikkostitwixxi l-bażi ġuridika għan-negozjar u l-konklużjoni ta’ ftehim ta’ ħruġ. Huwa mfakkar li skont l-Artikolu 106(a) tat-Trattat li jistabbilixxi l-Komunità Ewropea tal-Enerġija Atomika, l-Artikolu 50 tat-Trattat dwar l-Unjoni Ewropea japplika wkoll għall-Komunità Ewropea tal-Enerġija Atomika.

                  Skont l-Artikolu 218(3) tat-Trattat dwar il-Funzjonament tal-Unjoni Ewropea, li għalih jirreferi l-Artikolu 50 tat-Trattat dwar l-Unjoni Ewropea, il-Kummissjoni għandha tippreżenta rakkomandazzjonijiet lill-Kunsill, li għandu jadotta deċiżjoni li tawtorizza l-ftuħ ta’ negozjati u tinnomina lill-Unjoni bħala negozjatur.

               •Proporzjonalità

                  Din ir-Rakkomandazzjoni tipproponi lill-Kunsill biex jawtorizza l-ftuħ tan-negozjati u biex jinnomina lin-negozjatur tal-Unjoni, kif meħtieġ skont l-Artikolu 50 tat-Trattat dwar l-Unjoni Ewropea, flimkien mal-Artikolu 218(3) tat-Trattat dwar il-Funzjonament tal-Unjoni Ewropea. L-iskop tan-negozjati skont l-Artikolu 50 tat-Trattat dwar l-Unjoni Ewropea se jkun li jiġi żgurat il-ħruġ ordnat tar-Renju Unit mill-Unjoni. Minħabba li ftehim dwar ir-relazzjoni futura bejn l-Unjoni u r-Renju Unit jista’ jiġi konkluż biss ladarba r-Renju Unit ikun sar pajjiż terz, in-negozjati mhux se jittrattaw kwistjonijiet li jirrigwardaw il-qafas għar-relazzjoni futura bejn l-UE u r-Renju Unit, ħlief billi jiġi kkunsidrat dak il-qafas fin-negozjati.

               •Għażla tal-istrument

                  Skont l-Artikolu 50 tat-Trattat dwar l-Unjoni Ewropea, għandu jiġi nnegozjat ftehim mar-Renju Unit li jistabbilixxi l-arranġamenti għall-ħruġ tiegħu mill-Unjoni Ewropea. L-Artikolu 218(3) tat-Trattat dwar il-Funzjonament tal-Unjoni Ewropea jipprevedi li l-Kummissjoni tippreżenta rakkomandazzjonijiet lill-Kunsill, li għandu jadotta deċiżjoni li tinnomina lin-negozjatur tal-Unjoni u li tawtorizza l-ftuħ tan-negozjati. Deċiżjoni tal-Kunsill hija l-istrument xieraq biex il-Kunsill jawtorizza lill-Kummissjoni f’dak ir-rigward.

               3.IMPLIKAZZJONIJIET BAĠITARJI

                  Din ir-Rakkomandazzjoni li tipproponi li l-Kunsill jinnomina n-negozjatur tal-Unjoni u li tawtorizza lill-Kummissjoni biex tiftaħ in-negozjati mar-Renju Unit mhix mistennija li jkollha implikazzjonijiet baġitarji immedjati, f’dak li jirrigwarda l-proċess tan-negozjati. L-implikazzjonijiet baġitarji tal-ftehim skont l-Artikolu 50 tat-Trattat dwar l-Unjoni Ewropea, li jirriżultaw min-negozjati msemmija hawn fuq, se jiġu mfissra meta l-proposti rilevanti dwar l-iffirmar u l-konklużjoni tal-ftehim dwar il-ħruġ jiġu ppreżentati.

               4.ELEMENTI OĦRA

               •Spjegazzjoni fid-dettall tad-dispożizzjonijiet speċifiċi tal-proposta

                  Fl-Artikolu 1 tad-Deċiżjoni tal-Kunsill rakkomandata, il-Kunsill jawtorizza l-ftuħ tan-negozjati u jinnomina lill-Kummissjoni bħala n-negozjatur tal-Unjoni għall-ftehim mar-Renju Unit billi jistipula l-arranġamenti għall-ħruġ tiegħu mill-Unjoni u mill-Komunità Ewropea tal-Enerġija Atomika.

                  Fl-Artikolu 2 tad-Deċiżjoni tal-Kunsill rakkommandata, il-Kunsill jistabbilixxi li n-negozjati għandhom jitmexxew fid-dawl tal-linji gwida pprovduti mill-Kunsill Ewropew u tad-direttivi stipulati fl-Anness.

                  L-Anness rakkomandat tad-Deċiżjoni tal-Kunsill jistipula d-direttivi tan-negozjati għall-kwistjonijiet li ġejjin:

               –Id-drittijiet taċ-ċittadini;

               –Saldu finanzjarju wieħed relatat mal-baġit tal-Unjoni u mat-tmiem tas-sħubija tar-Renju Unit mal-istituzzjonijiet jew korpi stabbiliti mit-Trattati, kif ukoll mal-parteċipazzjoni tar-Renju Unit f’fondi speċifiċi u faċilitajiet relatati ma’ politiki tal-Unjoni;

               –Arranġamenti dwar merkanzija mqiegħda fis-suq u dwar proċeduri li għaddejjin bħalissa bbażati fuq id-dritt tal-Unjoni;

               –Arranġamenti li jirrigwardaw kwistjonijiet amministrattivi oħra rigward il-funzjonament tal-Unjoni;

               –Il-governanza tal-Ftehim.

               •Il-pubblikazzjoni tad-Deċiżjoni u tad-Direttivi ta’ Negozjati stipulati fl-Anness

                  Il-Kummissjoni tipproponi lill-Kunsill biex jippubblika d-Deċiżjoni li tawtorizza l-ftuħ ta’ negozjati għal ftehim mar-Renju Unit tal-Gran Brittanja u l-Irlanda ta’ Fuq li jistipula l-arranġamenti għall-ħruġ tiegħu mill-Unjoni Ewropea u li tinnomina lill-Kummissjoni bħala n-negozjatur tal-Unjoni, kif ukoll id-Direttivi ta’ Negozjati stipulati fl-Anness tagħha.

               Rakkomandazzjoni għal

               DEĊIŻJONI TAL-KUNSILL

               li tawtorizza lill-Kummissjoni biex tiftaħ negozjati dwar ftehim mar-Renju Unit tal-Gran Brittanja u l-Irlanda ta’ Fuq li jistipula l-arranġamenti dwar il-ħruġ tiegħu mill-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattati, u b’mod partikolari l-Artikolu 50 tat-Trattat dwar l-Unjoni Ewropea, flimkien mal-Artikolu 218(3) tat-Trattat dwar il-Funzjonament tal-Unjoni Ewropea,

               Wara li kkunsidra l-linji gwida tal-Kunsill Ewropew tad-29 ta’ April 2017,

               Wara li kkunsidra r-Rakkomandazzjoni mill-Kummissjoni Ewropea,

               Billi:

               (1)Fid-29 ta’ Marzu 2017, ir-Renju Unit tal-Gran Brittanja u l-Irlanda ta’ Fuq innotifika lill-Kunsill Ewropew bl-intenzjoni tiegħu li joħroġ mill-Unjoni Ewropea.

               (2)Fid-29 ta’ April 2017, il-Kunsill Ewropew adotta linji gwida li jiddefinixxu l-qafas għal negozjati skont l-Artikolu 50 tat-Trattat dwar l-Unjoni Ewropea u jistipulaw il-prinċipji ġenerali li se ssegwi l-Unjoni matul in-negozjati.

               (3)Fid-dawl tal-linji gwida tal-Kunsill Ewropew, jenħtieġ li l-Unjoni tinnegozja u tikkonkludi ftehim mar-Renju Unit li jistipula l-arranġamenti għall-ħruġ tiegħu, filwaqt li jittieħed kont tal-qafas tar-relazzjonijiet futuri tiegħu mal-Unjoni Ewropea (“Il-Ftehim dwar il-Ħruġ”).

               (4)It-Trattati ma jibqgħux japplikaw għar-Renju Unit mid-data tad-dħul fis-seħħ tal-Ftehim dwar il-Ħruġ jew, fin-nuqqas ta’ dan, sentejn wara n-notifika, sakemm il-Kunsill Ewropew, bi ftehim mar-Renju Unit, ma jiddeċidix b’mod unanimu li jestendi dan il-perijodu.

               (5)B’hekk jenħtieġ li n-negozjati jinfetħu immedjatament bil-għan li jiġi konkluż ftehim dwar il-ħruġ.

               (6)Fil-5 ta’ April 2017, il-Parlament Ewropew adotta riżoluzzjoni li tistipula l-pożizzjoni tiegħu għan-negozjati dwar il-ħruġ.

               (7)Jenħtieġ li l-Kummissjoni tiġi awtorizzata biex tiftaħ negozjati għal Ftehim dwar il-Ħruġ u jenħtieġ li tkun nominata bħala n-negozjatur tal-Unjoni.

               (8)B’konformità mal-Artikolu 106(a) tat-Trattat li jistabbilixxi l-Komunità Ewropea tal-Enerġija Atomika, l-Artikolu 50 tat-Trattat dwar l-Unjoni Ewropea japplika għall-Komunità Ewropea tal-Enerġija Atomika.

               ADOTTA DIN ID-DEĊIŻJONI:

               Artikolu 1

               Il-Kummissjoni hija b’dan awtorizzata li tiftaħ in-negozjati, f’isem l-Unjoni, għal ftehim mar-Renju Unit tal-Gran Brittanja u l-Irlanda ta’ Fuq li jistabbilixxu l-arranġamenti għall-ħruġ tiegħu mill-Unjoni Ewropea u mill-Komunità Ewropea tal-Enerġija Atomika, filwaqt li jittieħed kont tal-qafas għar-relazzjoni futura tiegħu mal-Unjoni Ewropea, u hija b’dan nominata bħala n-negozjatur tal-Unjoni.

               Artikolu 2

               In-negozjati għandhom jitmexxew fid-dawl tal-linji gwida adottati mill-Kunsill Ewropew u b’konformità mad-direttivi ta’ negozjati stipulati fl-Anness.

               Artikolu 3

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)
                  Elenkati fl-aħħar tnax-il inċiż tal-Anness II tat-Trattat dwar il-Funzjonament tal-Unjoni Ewropea.

    ---documentbreak---

               IL-KUMMISSJONI EWROPEA
            Brussell, 3.5.2017
            COM(2017) 218 final
            ANNESS
            ta'
            Rakkomandazzjoni għal DEĊIŻJONI TAL-KUNSILL
            li tawtorizza lill-Kummissjoni biex tiftaħ negozjati dwar ftehim mar-Renju Unit tal-Gran Brittanja u l-Irlanda ta’ Fuq li jistipula l-arranġamenti dwar il-ħruġ tiegħu mill-Unjoni Ewropea

               ANNESS

                  Direttivi għan-negozjar ta’ ftehim mar-Renju Unit tal-Gran Brittanja u l-Irlanda ta’ Fuq li jistipula l-arranġamenti dwar il-ħruġ tiegħu mill-Unjoni Ewropea

               I.L-objettiv tal-ftehim dwar il-ħruġ

               1.B’segwitu għan-notifika tar-Renju Unit tal-Gran Brittanja u l-Irlanda ta’ Fuq (minn hawn ’il quddiem “ir-Renju Unit”) tal-intenzjoni tiegħu li jħalli l-Unjoni Ewropea,, l-Unjoni għandha tinnegozja u tikkonkludi ftehim dwar ħruġ mar-Renju Unit b’konformità mal-Artikolu 50 tat-Trattat dwar l-Unjoni Ewropea (“il-Ftehim”).

               2.Dan il-Ftehim se jistabbilixxi l-arranġamenti għall-ħruġ tar-Renju Unit, filwaqt li jikkunsidra l-qafas għar-relazzjoni futura tiegħu mal-Unjoni.

               3.L-objettiv ewlieni tal-Ftehim huwa li jiżgura l-ħruġ ordnat tar-Renju Unit mill-Unjoni Ewropea u mill-Komunità Ewropea tal-Enerġija Atomika. F’dawn id-direttivi ta' negozjati t-terminu “l-Unjoni” jfisser l-Unjoni Ewropea msejsa fuq it-Trattat dwar l-Unjoni Ewropea u fuq it-Trattat dwar il-Funzjonament tal-Unjoni Ewropea u / jew, skont il-każ, il-Komunità Ewropea tal-Enerġija Atomika msejsa fuq it-Trattat li jistabbilixxi l-Komunità Ewropea tal-Enerġija Atomika.

               4.Il-Ftehim se jiġi nnegozjat fid-dawl tal-linji gwida tal-Kunsill Ewropew u b’konformità mad-direttivi ta' negozjati. Id-direttivi ta' negozjati jibnu fuq il-linji gwida tal-Kunsill Ewropew billi jiżviluppaw il-pożizzjonijiet li tieħu tal-Unjoni fin-negozjati dwar il-ħruġ b’rispett sħiħ għall-objettivi, il-prinċipji u l-pożizzjonijiet stipulati fil-linji gwida. Id-direttivi tan-negozjati jistgħu jiġu emendati u ssupplimentati kif meħtieġ matul in-negozjati, b’mod partikolari sabiex, hekk kif dawn jevolvu, ikunu jirriflettu l-linji gwida tal-Kunsill Ewropew.

               II.In-natura u l-kamp ta’ applikazzjoni tal-Ftehim

               5.Il-Ftehim se jiġi nnegozjat u konkluż mill-Unjoni. F’dan ir-rigward, l-Artikolu 50 tat-Trattat dwar l-Unjoni Ewropea jikkonferixxi fuq l-Unjoni kompetenza orizzontali eċċezzjonali biex f’dan il-ftehim tkopri kull kwistjoni meħtieġa biex torganizza l-ħruġ. Din il-kompetenza eċċezzjonali hija ta’ darba u strettament għall-iskop li jsiru arranġamenti għall-ħruġ mill-Unjoni. It-tħaddim mill-Unjoni ta’ din il-kompetenza speċifika fil-Ftehim mhu se jkollha ebda impatt fuq id-distribuzzjoni tal-kompetenzi bejn l-Unjoni u l-Istati Membri fir-rigward tal-adozzjoni ta’ xi strument futur fl-oqsma kkonċernati.

               6.Jenħtieġ li l-Ftehim ifakkar li d-dritt tal-Unjoni (inkluża l-liġi primarja kollha, b’mod partikolari t-Trattat dwar il-Funzjonament tal-Unjoni Ewropea, it-Trattati tal-Adeżjoni u t-Trattat li jistabbilixxi l-Komunità Ewropea dwar l-Enerġija Atomika, kif ukoll il-liġi sekondarja u l-ftehimiet internazzjonali) ma jibqax japplika għar-Renju Unit mid-data tad-dħul fis-seħħ tal-ftehim dwar il-ħruġ (id-data tal-ħruġ).

               7.B’konformità mal-Artikolu 50 tat-Trattat dwar l-Unjoni Ewropea u l-linji gwida tal-Kunsill Ewropew, jenħtieġ li l-Ftehim ifakkar ukoll li d-dritt tal-Unjoni ma jibqax japplika mid-data tal-ħruġ għall-pajjiżi u t-territorji extra-Ewropej li għandhom relazzjonijiet speċjali mar-Renju Unit
                  1
                u għat-territorji Ewropej li r-Renju Unit huwa responsabbli għar-relazzjonijiet esterni tagħhom, li għalihom japplikaw it-Trattati permezz tal-Artikolu 355 tat-Trattat dwar il-Funzjonament tal-Unjoni Ewropea. Fir-rigward tal-kamp ta’ applikazzjoni territorjali tal-ftehim dwar il-ħruġ u tal-qafas futur, id-direttivi ta’ negozjati għandhom jirrispettaw għal kollox il-paragrafi 4 u 24 tal-linji gwida tal-Kunsill Ewropew.

               8.Jenħtieġ li l-Ftehim jistabbilixxi data tal-ħruġ li tkun mhux aktar tard mit-30 ta’ Marzu 2019 f’00:00 (ħin ta’ Brussell), sakemm il-Kunsill Ewropew, ma jiddeċidix b’mod unanimu li jestendi dan il-perijodu b’konformità mal-Artikolu 50(3) tat-Trattat dwar l-Unjoni Ewropea. B’effett mid-data tal-ħruġ ir-Renju Unit isir pajjiż terz.

               III.L-iskop u l-ambitu ta’ dawn id-direttivi ta' negozjati

               9.Il-linji gwida tal-Kunsill Ewropew jistabbilixxu approċċ għan-negozjati bbażat fuq żewġ fażijiet. L-ewwel fażi se jkollha l-għan li:

               –Tingħata kemm jista’ jkun ċarezza u ċertezza tad-dritt liċ-ċittadini, lin-negozji, lill-partijiet ikkonċernati u lill-imsieħba internazzjonali dwar l-effetti immedjati tal-ħruġ tar-Renju Unit mill-Unjoni;

               –Tinstab soluzzjoni sabiex ir-Renju Unit jinħall mill-Unjoni u mid-drittijiet u l-obbligi tar-Renju Unit li jirriżultaw mill-impenji li kien assuma bħala Stat Membru.

               10.Dan is-sett ta’ direttivi ta' negozjati huwa maħsub għall-ewwel fażi tan-negozjati. B’konformità mal-għan stabbilit mill-Kunsill Ewropew għall-ewwel fażi tan-negozjati, dawn id-direttivi jagħtu prijorità lil kwistjonijiet li, f’dan l-istadju, ġew identifikati bħala strettament meħtieġa sabiex jiġi żgurat ħruġ ordnat tar-Renju Unit mill-Unjoni.

               11.L-ewwel prijorità għan-negozjati hija li jitħarsu l-istatus u d-drittijiet u taċ-ċittadini tal-UE27 u tal-familji tagħhom fir-Renju Unit u taċ-ċittadini tar-Renju Unit u tal-familji tagħhom fl-Istati Membri tal-UE27 minħabba l-għadd ta’ ċittadini direttament effettwati u minħabba s-serjetà tal-konsegwenzi tal-ħruġ għalihom. Jenħtieġ li l-Ftehim jipprovdi l-garanziji neċessarji effettivi, infurzabbli, nondiskriminatorji u komprensivi għal dawn id-drittijiet taċ-ċittadini inkluż id-dritt li tinkiseb residenza permanenti wara perjodu kontinwu ta’ ħames snin ta’ residenza legali.

               12.Il-ħruġ ordnat tar-Renju Unit mill-Unjoni jirrikjedi l-ħlas tal-obbligi finanzjarji li jirriżultaw mill-perjodu kollu tas-sħubija tar-Renju Unit fl-Unjoni. Għaldaqstant, il-metodoloġija għall-ħlas finanzjarju abbażi tal-prinċipji stipulati fit-Taqsima III.2 trid tiġi stabbilita fl-ewwel fażi tan-negozjati.

               13.Sabiex jiġi evitat li jkun hemm vakum legali, u biex safejn hu possibbli jiġu indirizzati l-inċertezzi, f’dan l-istadju ġie identifikat li l-Ftehim għandu jiċċara s-sitwazzjoni tal-merkanzija mqiegħda fis-suq qabel id-data tal-ħruġ kif ukoll il-proċeduri li jinsabu għaddejjin elenkati fit-Taqsima III.3.

               14.B’konformità mal-linji gwida tal-Kunsill Ewropew, l-Unjoni tinsab impenjata li tkompli tappoġġa l-paċi, l-istabbiltà u r-rikonċiljazzjoni fil-gżira tal-Irlanda. Xejn fil-Ftehim ma għandu jikkomprometti l-objettivi u l-impenji stipulati fil-Ftehim tal-Ġimgħa l-Kbira u l-ftehimiet ta’ implimentazzjoni relatati miegħu; iċ-ċirkostanzi u l-isfidi uniċi fuq il-gżira tal-Irlanda se jkunu jeħtieġu soluzzjonijiet flessibbli u immaġinattivi. In-negozjati għandu jkollhom l-għan partikolari li jiġi evitat li tiġi stabbilita fruntiera b’kontrolli stretti fil-gżira tal-Irlanda, filwaqt li tiġi rispettata l-integrità tal-ordinament ġuridiku tal-Unjoni. Għandu jingħata kunsiderazzjoni sħiħa l-fatt li ċ-ċittadini Irlandiżi li jirrisjedu fl-Irlanda ta’ Fuq se jkomplu jgawdu d-drittijiet bħala ċittadini tal-UE. Il-ftehimiet u l-arranġamenti bilaterali li jeżistu bejn l-Irlanda u r-Renju Unit, bħaż-Żona Komuni għall-Ivjaġġar, li huma f’konformità mad-dritt tal-UE, għandhom jiġu rikonoxxuti. Il-Ftehim għandu jindirizza wkoll kwistjonijiet li jirriżultaw mill-pożizzjoni ġeografika unika tal-Irlanda, inkluż it-tranżitu ta’ merkanzija (lejn u mill-Irlanda li tgħaddi mir-Renju Unit). Dawn il-kwistjonijiet se jiġu indirizzati b’konformità mal-approċċ stabbilit mil-linji gwida tal-Kunsill Ewropew.

               15.B’konformità mal-linji gwida tal-Kunsill Ewropew, l-Unjoni għandha tilħaq qbil mar-Renju Unit fuq arranġamenti rigward iż-Żoni ta' Bażi Sovrana tar-Renju Unit f’Ċipru u tirrikonoxxi f’dan ir-rigward il-ftehimiet u l-arranġamenti bilaterali bejn ir-Repubblika ta’ Ċipru u r-Renju Unit li huma kompatibbli mad-dritt tal-Unjoni, b’mod partikolari fir-rigward tas-salvagwardja tad-drittijiet u l-interessi ta’ dawk iċ-ċittadini tal-Unjoni li jirrisjedu jew jaħdmu fiż-Żoni ta' Bażi Sovrana.

               16.Il-Ftehim għandu jiżgura l-protezzjoni neċessarja tal-interessi tal-Unjoni fir-Renju Unit.

               17.Il-Ftehim għandu jkun jinkludi dispożizzjonijiet li jirrigwardaw il-governanza ġenerali tal-Ftehim. Dawn id-dispożizzjonijiet iridu jinkludu mekkaniżmi għall-eżekuzzjoni u għas-soluzzjoni effettiva tat-tilwim li jirrispettaw kompletament l-awtonomija tal-Unjoni u l-ordinament ġuridiku tagħha sabiex tiġi ggarantita l-implimentazzjoni effettiva tal-impenji skont il-Ftehim.

               18.Barra min hekk, b’konformità mal-linji gwida tal-Kunsill Ewropew, għandu jinbeda djalogu kostruttiv kmieni kemm jista’ jkun mar-Renju Unit dwar approċċ komuni possibbli lejn sħab minn pajjiżi terzi, organizzazzjonijiet internazzjonali u konvenzjonijiet rigward l-impenji internazzjonali li kienu kkuntrattati qabel id-data tal-ħruġ, li magħhom ir-Renju Unit jibqa’ marbut.

               19.Hekk kif il-Kunsill Ewropew jiddeċiedi li jkun sar progress biżżejjed biex jippermetti li n-negozjati jipproċedu għall-fażi li jmiss, se jkun hemm sett ġdid ta’ direttivi ta’ negozjati. F’dan il-kuntest, kwistjonijiet li jistgħu jkunu soġġetti għal arranġamenti transizzjonali (jiġifieri pontijiet lejn il-qafas prevedibbli għar-relazzjoni futura) se jiġu inklużi f’settijiet futuri ta’ direttivi ta' negozjati fid-dawl tal-progress li jkun sar. Dan l-approċċ se jippermetti allokazzjoni effiċjenti tal-ħin limitat li l-Artikolu 50 tat-Trattat dwar l-Unjoni Ewropea jimponi għall-konklużjoni tal-Ftehim billi jevita l-bżonn li l-istess kwistjoni tiġi ttrattata diversi drabi f’fażijiet differenti tan-negozjati..

               III.1.Id-drittijiet taċ-ċittadini

               20.Jenħtieġ li l-Ftehim ikun iħares l-istatus u d-drittijiet li jirriżultaw mid-dritt tal-Unjoni fid-data tal-ħruġ, inklużi dawk li t-tgawdija tagħhom tidħol f’data futura (pereżempju d-drittijiet li jirrigwardaw il-pensjonijiet tax-xjuħija) kemm għaċ-ċittadini tal-UE27 li jirrisjedu (jew li kienu jirrisjedu) u / jew jaħdmu (jew li kienu jaħdmu) fir-Renju Unit kif ukoll għaċ-ċittadini tar-Renju Unit li jirrisjedu (jew li kienu jirrisjedu) u / jew li jaħdmu (jew li kienu jaħdmu) f’wieħed mill-Istati Membri tal-UE 27. Il-garanziji f’dan ir-rigward għandhom ikunu reċiproċi fil-Ftehim u għandhom ikunu bbażati fuq il-prinċipju tat-trattament ugwali fost iċ-ċittadini tal-UE27 u t-trattament ugwali taċ-ċittadini tal-UE 27 meta mqabbla maċ-ċittadini tar-Renju Unit, kif stipulat fl-acquis relevanti tal-Unjoni. Dawn id-drittijiet għandhom ikunu protetti bħala drittijiet akkwiżiti eżegwibbli matul il-ħajja kollha ta’ dawk ikkonċernati.

               21.Il-Ftehim għandu jkopri mill-inqas l-elementi li ġejjin:

               (a)Definizzjoni tal-persuni li se jkunu koperti: l-ambitu personali għandu jkun l-istess bħal dak tad-Direttiva 2004/38 (għal persuni kemm ekonomikament attivi, jiġifieri ħaddiema impjegati u dawk li jaħdmu għal rashom, kif ukoll persuni inattivi, li kienu jirrisjedu fir-Renju Unit jew fl-EU27 qabel id-data tal-ħruġ, u l-membri tal-familja tagħhom li jakkumpanjawhom jew li jingħaqdu magħhom fi kwalunkwe punt qabel jew wara d-data tal-ħruġ). Barra dan, l-ambitu personali għandu jinkludi persuni koperti mir-Regolament 883/2004 (pereżempju ħaddiema li jaqsmu l-fruntieri).

               (b)Definizzjoni tad-drittijiet li se jkunu protetti: Din id-definizzjoni għandha tinkludi mill-inqas id-drittijiet li ġejjin:

               (i)id-drittijiet ta’ residenza li jirriżultaw mill-Artikoli 21, 45 u 49 tat-Trattat dwar il-Funzjonament tal-Unjoni Ewropea u stipulati fid-Direttiva 2004/38 (l-istess kamp ta' applikazzjoni materjali, li jkopru inter alia d-dritt ta’ residenza permanenti wara soġġorn legali kontinwu ta’ ħames snin) u r-regoli rigward dawn id-drittijiet; kull dokument li jinħareġ fir-rigward tad-drittijiet ta’ residenza (pereżempju, ċertifikati ta’ reġistrazzjoni, karti ta’ residenza jew dokumenti ta’ ċertifikazzjoni) għandu jkun ta’ natura dikjaratorja u jinħareġ permezz ta’ proċedura sempliċi u rapida jew bla ħlas jew għal ħlas li ma jaqbiżx dak impost fuq ċittadini tal-pajjiż biex jinħarġulhom dokumenti simili;

               (ii)id-drittijiet u l-obbligi stipulati fir-Regolament 883/2004 dwar il-kordinazzjoni ta’ sistemi ta’ sigurtà soċjali  u fir-Regolament 987/2009 li jimplimenta r-Regolament 883/2004 (inklużi l-emendi futuri taż-żewġ Regolament) li jkopru inter alia, d-drittijiet ta’ aggregazzjoni, l-esportazzjoni ta' benefiċċji ta' sigurtà soċjali, u l-prinċipju tal-liġi unika applikabbli;

               (iii)Id-drittijiet stipulati fir-Regolament 492/2011 dwar il-moviment liberu tal-ħaddiema fi ħdan l-Unjoni (pereżempju l-aċċess għas-suq tax-xogħol, id-dritt li wieħed iwettaq attività, benefiċċji soċjali u fuq it-taxxa, taħriġ, abitazzjoni, drittijiet kollettivi);

               (iv)id-dritt li wieħed jeżerċita impjieg indipendenti li jirriżulta mill-Artikolu 49 tat-Trattat dwar il-Funzjonament tal-Unjoni Ewropea.

               22.Għal raġunijiet ta’ ċertezza legali, il-Ftehim għandu jiżgura, kemm fir-Renju Unit kif ukoll fl-UE27, il-protezzjoni, skont ir-regoli tad-dritt tal-Unjoni applikabbli qabel id-data tal-ħruġ, tar-rikonoxximent ta’ diplomi, ċertifikati u evidenza oħra ta’ kwalifiki formali miksuba f’xi Stati Membri tal-Unjoni qabel dik id-data. Il-Ftehim għandu jiżgura wkoll li diplomi, ċertifikati u evidenza oħra ta’ kwalifika formali miksuba f’pajjiż terz u rikonoxxuti f’kull Stat Membru tal-Unjoni qabel id-data tal-ħruġ, b’konformità mar-regoli tad-dritt tal-Unjoni applikabbli qabel dik id-data, jibqgħu jiġu rikonoxxuti wkoll wara d-data tal-ħruġ. Il-Ftehim għandu jipprevedi arranġamenti li jirrigwardaw il-proċeduri għar-rikonoxximent li jinsabu għaddejjin fir-rigward tad-data tal-ħruġ.

               III.2.Saldu finanzjarju

               23.Saldu finanzjarju wieħed għandu jiżgura li kemm l-Unjoni kif ukoll ir-Renju Unit jirrispettaw l-obbligi li jirriżultaw mill-perjodu kollu tas-sħubija tar-Renju Unit fl-Unjoni. In-negozjati li jirrigwardaw il-metodoloġija għall-ħlas finanzjarju għandha tkun ibbażata fuq il-prinċipji li ġejjin.

               24.Għandu jkun hemm saldu finanzjarju wieħed li jirrigwarda:

               –il-baġit tal-Unjoni

               –It-terminazzjoni tas-sħubija tar-Renju Unit mal-korpi jew istituzzjonijiet kollha stabbiliti mit-Trattati
                  2
                (pereżempju l-Bank Ewropew tal-Investiment u l-Bank Ċentrali Ewropew
                  3
               );

               –Il-parteċipazzjoni tar-Renju Unit f’fondi u faċilitajiet speċifiċi relatati mal-politiki tal-Unjoni (pereżempju il-Fond Ewropew għall-Iżvilupp u l-Faċilità għar-Refuġjati fit-Turkija).

               25.Dan is-saldu finanzjarju wieħed għandu jkun ibbażat fuq il-prinċipju li r-Renju Unit irid jonora sehmu mill-finanzjament tal-obbligi kollha li assuma meta kien membru tal-Unjoni.

               26.B’konformità mal-paragrafu 10 tal-linji gwida tal-Kunsill Ewropew, dawn l-obbligi jkopru l-obbligazzjonijiet, inklużi l-obbligazzjonijiet kontinġenti u kwalunkwe obbligu ieħor li jirriżulta minn att bażiku, fit-tifsira tal-Artikolu 54 tar-Regolament Finanzjarju
                  4
               . Barra minn hekk, ir-Renju Unit għandu jkopri l-ispejjeż speċifiċi kollha relatati mal-proċess tal-ħruġ bħar-rilokazzjoni tal-aġenziji jew ta’ korpi oħrajn tal-Unjoni.

               27.Il-metodu tal-kalkolu għandu jkun ibbażat fuq il-kontijiet annwali kkonsolidati uffiċjali li jiġu ssupplimentati, kif meħtieġ, billi jsir użu minn kontijiet interim. Dan se juża wkoll l-ammonti mill-atti bażiċi rilevanti (inklużi l-ammonti ta’ referenza u s-segwitu tagħhom permezz tal-ipprogrammar finanzjarju). L-obbligi għandhom jiġu ddefiniti f’EUR.

               28.Il-metodu tal-kalkolu tal-obbligi tar-Renju Unit lejn il-baġit tal-Unjoni għandu jkun ibbażat fuq id-deċiżjoni dwar ir-riżorsi proprji
                  5
                u jkun iqis l-evidenza storika ta’ sehmu mill-finanzjament qabel id-data tal-ħruġ.

               29.Għandu jkun hemm qbil dwar il-modalitajiet tal-pagamenti sabiex jiġi mitigat l-impatt tal-ħruġ fuq il-baġit tal-Unjoni.

               30.Għaldaqstant il-Ftehim għandu jinkludi:

               (a)Kalkolu tal-ammont globali li r-Renju Unit għandu jonora sabiex isalda l-obbligi finanzjarji tiegħu lejn il-baġit tal-Unjoni, lejn l-istituzzjonijiet jew il-korpi kollha stabbiliti mit-Trattati, u rigward kwistjonijiet oħrajn b’impatt finanzjarju. Fil-futur l-ammont globali jista’ jkun soġġett għal aġġustamenti tekniċi annwali.

               (b)Skeda tal-pagamenti annwali li jrid jagħmel ir-Renju Unit u l-modalitajiet prattiċi biex isiru dawn il-pagamenti.

               (c)Regoli transizzjonali sabiex ikun żgurat li jkun hemm kontroll mill-Kummissjoni (jew fejn applikabbli, minn xi korp ieħor responsabbli skont id-dritt tal-Unjoni qabel id-data tal-ħruġ), mill-Qorti tal-Awdituri, mill-OLAF, kif ukoll  li jiggarantixxu s-setgħa ta' aġġudikazzjoni li għandha l-Qorti tal-Ġustizzja rigward pagamenti / ordnijiet ta’ rkupru fil-passat lill-benefiċjarji tar-Renju Unit u kull pagament li jsir lill-benefiċjarji tar-Renju Unit wara d-data tal-ħruġ, sabiex jiġu rispettati l-impenji legali kollha (inkluż self possibbli) awtorizzati mill-entità responsabbli qabel id-data tal-ħruġ.

               (d)L-arranġamenti possibbli fir-rigward tal-impenji legali jew l-impenji legali futuri li jsiru lill-benefiċjarji tar-Renju Unit wara d-data tal-ħruġ (pereżempju rigward l-awtoritajiet ta’ ġestjoni biex isir il-ħlas lill-benefiċjarji tar-Renju Unit).

               (e)Regoli speċifiċi sabiex jindirizzaw il-kwistjoni ta’ passivi kontinġenti assunti mill-baġit tal-Unjoni jew minn istituzzjonijiet jew korpi jew fondi speċifiċi (bħal self li jsir mill-Bank Ewropew tal-Investiment u mill-Fond Ewropew tal-Investiment).

               III.3. Is-sitwazzjoni tal-merkanzija mqiegħda fis-suq u l-eżitu tal-proċeduri abbażi tad-dritt tal-Unjoni

               A. Merkanzija li titqiegħed fis-suq skont id-dritt tal-Unjoni qabel id-data tal-ħruġ

               31.Il-Ftehim għandu jiżgura li kull prodott imqiegħed b’mod legali fis-suq tal-Unjoni fuq il-bażi tad-dritt tal-Unjoni qabel id-data tal-ħruġ jista’ jibqa’ disponibbli fis-suq jew jitqiegħed għall-użu wara dik id-data kemm fir-Renju Unit kif ukoll fl-uE27 bil-kundizzjonijiet stabbiliti mill-liġi relevanti tal-Unjoni applikabbli qabel id-data tal-ħruġ.

               B. Kooperazzjoni ġudizzjarja li tinsab għaddejja bejn l-Istati Membri skont id-dritt tal-Unjoni

               32.Il-Ftehim għandu jipprevedi arranġamenti li jirrigwardaw il-proċedimenti ta’ kooperazzjoni ġudizzjarja rregolati mid-dritt tal-Unjoni li jkunu jinsabu għaddejjin fid-data tal-ħruġ. Huwa għandu jistabbilixxi b’mod partikolari li d-dispożizzjonijiet relevanti tad-dritt tal-Unjoni applikabbli qabel id-data tal-ħruġ jibqgħu regolati mit-tali proċeduri sa ma jitlestew.

               33.Rigward il-kooperazzjoni ġudizzjarja fi kwistjonijiet ċivili u kummerċjali bejn ir-Renju Unit u l-UE27, il-Ftehim għandu jiżgura li għar-rikonoxximent u l-eżekuzzjoni tad-deċiżjonijiet ġudizzjarji nazzjonali li jkunu saru qabel id-data tal-ħruġ jibqgħu jrieġu d-dispożizzjonijiet relevanti tad-dritt tal-Unjoni applikabbli qabel id-data tal-ħruġ. Il-Ftehim għandu wkoll jiżgura l-applikazzjoni kontinwata tar-regoli tad-dritt tal-Unjoni li jirrigwardaw l-għażla tal-forum u l-għażla tal-liġi applikabbli qabel id-data tal-ħruġ.

               C. Il-proċeduri ta’ kooperazzjoni li jinsabu għaddejjin rigward l-amministrazzjoni u l-eżekuzzjoni tal-liġi skont id-dritt tal-Unjoni

               34.Il-Ftehim għandu jkollu dispożizzjonijiet rigward arranġamenti li jirrigwardaw proċeduri amministrattivi u ta’ kooperazzjoni fl-infurzar tal-liġi, inkluża l-verifika, regolati mid-dritt tal-Unjoni li jkunu jinsabu għaddejjin fid-data tal-ħruġ. Tali arranġamenti għandhom jiżguraw b’mod partikolari li d-dispożizzjonijiet relevanti tad-dritt tal-Unjoni applikabbli qabel id-data tal-ħruġ jibqgħu jrieġu tali proċeduri sa ma jitlestew. Għandhom ukoll jistabbilixxu regoli għall-użu possibbli tal-informazzjoni u d-dejta fl-investigazzjonijiet tal-eżekuzzjoni tal-liġi u fi proċedimenti kriminali li jkunu għadhom għaddejjin fid-data tal-ħruġ. Għandhom ikopru kemm l-informazzjoni kif ukoll id-dejta li tkun waslet għand / miżmuma mir-Renju Unit li toriġina mill-UE27 jew mill-istituzzjonijiet, il-korpi, l-uffiċċji u l-aġenziji tal-Unjoni, u informazzjoni u dejta li tkun waslet għand / miżmuma mill-UE27 jew mill-istituzzjonijiet, il-korpi, l-uffiċċji u l-aġenziji tal-Unjoni li toriġina mir-Renju Unit. Dawn għandhom jinkludu r-regoli dwar il-protezzjoni tad-dejta personali.

               D. Proċeduri ġudizzjarji u amministrattivi tal-Unjoni li jinsabu għaddejjin

               35.Il-Ftehim għandu jinkludi dispożizzjonijiet rigward:

               (a)Proċediment ġudizzjarji pendenti quddiem il-Qorti tal-Ġustizzja tal-Unjoni Ewropea fid-data tal-ħruġ li jkunu jinvolvu r-Renju Unit, persuni fiżiċi u / jew ġuridiċi tar-Renju Unit (inklużi r-referenzi preliminari); il-Qorti tal-Ġustizzja għandha tibqa’ kompetenti li tiddeċiedi f’dawn il-proċedimenti u d-deċiżjonijiet tagħha jridu jkunu vinkolanti fuq ir-Renju Unit;

               (b)Proċeduri amministrattivi li jkunu jinsabu għaddejjin fl-istituzzjonijiet, il-korpi, l-uffiċċji u l-aġenziji tal-Unjoni li jkunu jirrigwardaw ir-Renju Unit (pereżempju proċedimenti dwar ksur, għajnuna mill-istat) jew, fejn applikabbli, li jkunu jirrigwardaw persuni fiżiċi jew ġuridiċi tar-Renju Unit;

               (c)Il-possibbiltà li jinbdew kemm proċeduri amministrattivi quddiem l-istituzzjonijiet tal-Unjoni kif ukoll il-proċedimenti ġudizzjarji quddiem il-Qorti tal-Ġustizzja tal-Unjoni Ewropea rigward ir-Renju Unit (pereżempju proċedimenti dwar ksur, għajnuna mill-Istat) wara d-data tal-ħruġ għal fatti li jkunu seħħew qabel id-data tal-ħruġ.

               (d)Eżegwibilità kontinwa ta’ atti tal-Unjoni li jimponu obbligi monetarji jew ta’ sentenzi tal-Qorti tal-Ġustizzja tal-Unjoni Ewropea, adottati jew mogħtija qabel id-data tal-ħruġ jew matul il-proċedimenti ġudizzjarji u amministrattivi li jkunu jinsabu għaddejjin.

               III.4.Kwistjonijiet amministrattivi oħra rigward il-funzjonament tal-Unjoni

               36.Il-Ftehim għandu jkun jinkludi d-dispożizzjonijiet meħtieġa li jirrigwardaw il-protezzjoni tal-proprjetà, il-fondi, l-assi u l-operazzjonijiet tal-Unjoni u tal-istituzzjonijiet jew il-korpi tagħha, u tal-persunal tagħhom (inkluż il-persunal bil-pensjoni) u l-membri tal-familji tagħhom, kif previst fit-Trattati u fil-Protokolli tat-Trattati (b’mod partikolari l-Protokoll Nru. 7 dwar il-Protokoll dwar il-Privileġġi u l-Immunitajiet tal-Unjoni Ewropea).

               37.Il-Ftehim għandu jiżgura, fejn xieraq, it-trasferiment lejn ir-Renju Unit tas-sjieda ta’:

               (a)Materjal fissili speċjali lokalizzat fit-territorju tal-Komunità Ewropea tal-Enerġija Atomika li bħalissa huwa l-proprjetà ta’ din il-Komunità skont l-Artikolu 86 tat-Trattat li jistabbilixxi l-Komunità Ewropea tal-Enerġija Atomika, li d-dritt tal-użu tiegħu bħalissa jinsab għand persuna fiżika jew ġuridika, sew jekk pubblika jew privata, fir-Renju Unit;

               (b)Il-proprjetà tal-Komunità Ewropea tal-Enerġija Atomika lokalizzata fir-Renju Unit li tintuża għall-finijiet li jiġu pprovduti salvagwardji skont it-Trattat li jistabbilixxi l-Komunità Ewropea tal-Enerġija Atomika.

               Il-Ftehim għandu jipprevedi wkoll li r-Renju Unit jassumi d-drittijiet u l-obbligi kollha assoċjati mas-sjieda tal-materjali jew tal-proprjetà ttrasferiti u jirregola kwistjonijiet oħra relatati mal-materjal u l-proprjetà skont it-Trattat li jistabbilixxi l-Komunità Ewropea tal-Enerġija Atomika, b’mod partikolari l-obbligi tas-salvagwardji li jridu jiġu applikati għall-materjal imsemmi hawn fuq.

               38.Il-Ftehim għandu jkollu wkoll dispożizzjonijiet biex ir-Renju Unit jiżgura, fil-ġuriżdizzjoni tiegħu, li l-membri tal-istituzzjonijiet, il-korpi, l-uffiċċji u l-aġenziji tal-Unjoni, il-membri tal-kumitati, l-uffiċjali u aġenti oħra tal-Unjoni jkomplu jirrispettaw l-obbligi li assumew skont l-Artikolu 339 tat-Trattat dwar il-Funzjonament tal-Unjoni Ewropea qabel id-data tal-ħruġ.

               III.5.Il-Governanza tal-Ftehim.

               39.Il-Ftehim għandu jistabbilixxi struttura istituzzjonali sabiex tiġi żgurata eżekuzzjoni effettiva tal-impenji skont il-Ftehim, bil-kunsiderazzjoni tal-interess li għandha l-Unjoni li tingħata protezzjoni effettiva lill-awtonomija u lill-ordinament ġuridiku tagħha, inkluż ir-rwol tal-Qorti tal-Ġustizzja tal-Unjoni Ewropea.

               40.Huwa għandu jinkludi arranġamenti istituzzjonali xierqa li jippermettu  l-adozzjoni ta’ miżuri sabiex jiġu indirizzati sitwazzjonijiet mhux koperti mill-Ftehim u għall-inkorporazzjoni ta’ emendi futuri għad-dritt tal-Unjoni fil-Ftehim fejn dan ikun neċessarju għall-implimentazzjoni xierqa tal-Ftehim.

               41.Il-Ftehim għandu jinkludi dispożizzjonijiet li jiżguraw ir-riżoluzzjoni ta’ tilwim u l-eżekuzzjoni tal-Ftehim. B’mod partikolari, dawn għandhom ikopru t-tilwim rigward il-kwistjonijiet li ġejjin:

               –l-applikazzjoni kontinwata tad-dritt tal-Unjoni;

               –id-drittijiet taċ-ċittadini;

               –l-applikazzjoni u l-interpretazzjoni tad-dispożizzjonijiet l-oħrajn tal-Ftehim, bħas-saldu finanzjarju jew miżuri adottati mill-istruttura istituzzjonali sabiex jiġu ttrattati sitwazzjonijiet mhux previsti.

               42.F’dawn il-kwistjonijiet għandha titħares il-ġuriżdizzjoni tal-Qorti tal-Ġustizzja tal-Unjoni Ewropea (kif ukoll ir-rwol superviżorju tal-Kummissjoni). Għall-applikazzjoni u l-interpretazzjoni tad-dispożizzjonijiet tal-Ftehim għajr dawk li jirrigwardaw id-dritt tal-Unjoni, għandha tkun prevista riżoluzzjoni alternattiva tat-tilwim biss jekk tkun toffri garanziji ekwivalenti tal-indipendenza u l-imparzjalità tal-Qorti tal-Ġustizzja tal-Unjoni Ewropea.

               43.Il-Ftehim għandu jkollu dispożizzjonijiet biex kull referenza għall-kunċetti jew dispożizzjonijiet tad-dritt tal-Unjoni li tkun fil-Ftehim trid tinftiehem bħala li tinkludi l-każistika tal-Qorti tal-Ġustizzja tal-Unjoni Ewropea li tinterpreta tali kunċetti jew dispożizzjonijiet qabel id-data tal-ħruġ. Barra minn hekk, sal-punt li tiġi stabbilita riżoluzzjoni alternattiva tat-tilwim għal ċerti dispożizzjonijiet tal-Ftehim, trid tiġi inkluża dispożizzjoni li skontha jrid jitqies l-intervent tal-każistika futura tal-Qorti tal-Ġustizzja tal-Unjoni Ewropea wara d-data tal-ħruġ fl-interpretazzjoni ta’ tali kunċetti u dispożizzjonijiet

               IV.Arranġamenti proċedurali għat-tmexxija tan-negozjati

               44.B’konformità mad-Dikjarazzjoni tal-Kapijiet ta’ Stat jew ta’ Gvern tas-27 Stat Membru, kif ukoll tal-Presidenti tal-Kunsill Ewropew u tal-Kummissjoni Ewropea, dawn id-direttivi ta’ negozjati jistabbilixxu l-arranġamenti dettaljati li jirregolaw ir-relazzjoni bejn il-Kunsill u l-korpi preparatorji tiegħu, fuq naħa, u n-negozjatur tal-Unjoni fuq l-oħra.

               45.In-negozjatur tal-Unjoni se jmexxi n-negozjati mar-Renju Unit f’koordinazzjoni kontinwa u fi djalogu permanenti mal-Kunsill u mal-korpi preparatorji tiegħu. F’dan ir-rigward, b’konformità sħiħa mal-bilanċ istituzzjonali stabbilit mit-Trattati, il-Kunsill u l-Coreper, assistiti mill-Grupp ta' Ħidma dwar l-Artikolu 50, se jipprovdu gwida lin-negozjatur tal-Unjoni, fid-dawl tal-linji gwida tal-Kunsill Ewropew u skont id-direttivi tan-negozjati.

               46.In-negozjatur tal-Unjoni se jikkonsulta u jirrapporta lill-korpi preparatorji tal-Kunsill b’mod tempestiv. Għal dan il-għan, qabel u wara kull sessjoni ta’ negozjati, il-Kunsill se jorganizza laqgħa tal-Grupp ta’ Ħidma tal-Artikolu 50.  In-negozjatur tal-Unjoni għandu jipprovdi b’mod tempestiv l-informazzjoni u d-dokumenti neċessarji li jirrigwardaw in-negozjati.

                     (1)
                  Elenkati fl-aħħar tnax-il inċiż tal-Anness II tat-Trattat dwar il-Funzjonament tal-Unjoni Ewropea.

                     (2)
                  Dan huwa mingħajr preġudizzju għar-rekwiżiti statutorji speċifiċi għall-istituzzjonijiet jew il-korpi kkonċernati li jirriżultaw b'mod partikolari mill-Protokolli relevanti tat-Trattati.

                     (3)
                  F’konformità mal-Artikolu 47 tal-Protokoll (Nru 4) tat-Trattati, id-Deċiżjoni BĊE/2010/28  tat-13 ta' Diċembru 2010 dwar il-ħlas tal-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro (2011/22/UE) stabbiliet il-grad u l-forma ta’ kapital tal-BĊE sottoskritt u mħallas fir-rigward tas-sehem lill-Bank Ċentrali tal-Ingilterra. Il-kapital imħallas huwa l-kontribuzzjoni lejn l-ispejjeż operazzjonali tal-Bank Ċentrali Ewropew.

                     (4)
                  Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, ĠU L 298, 26.10.2012, p. 1–96.

                     (5)
                  Id-Deċiżjoni tal-Kunsill (2014/335/UE, Euratom) tas- 26 ta' Mejju 2014 dwar is-sistema tar-riżorsi proprji tal-Unjoni Ewropea, ĠU L 168, 7.6.2014, p. 105–111


               IL-KUMMISSJONI EWROPEA
            Brussell, 6.10.2016
            COM(2016) 642 final
            Rakkomandazzjoni għal
            DEĊIŻJONI TAL-KUNSILL
            li tapprova l-konklużjoni, mill-Kummissjoni Ewropea,f’isem il-Komunità Ewropea tal-Enerġija Atomika,tal-Protokoll għall-Ftehim ta’ Stabbilizzazzjoni u Assoċjazzjoni bejnil-Komunitajiet Ewropej u l-Istati Membri tagħhom, minn naħau l-Bożnija-Ħerzegovina, min-naħa l-oħra,sabiex titqies l-adeżjoni tar-Repubblika tal-Kroazja mal-Unjoni Ewropea

               MEMORANDUM TA’ SPJEGAZZJONI

               Il-proposta mehmuża tikkostitwixxi l-istrument legali għar-Rakkomandazzjoni għal Deċiżjoni tal-Kunsill li tapprova l-konklużjoni mill-Kummissjoni Ewropea, f’isem il-Komunità Ewropea tal-Enerġija Atomika, ta' Protokoll għall-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea (minn issa 'l quddiem imsemmi bħala 'l-Protokoll').

               Skont l-Att ta' adeżjoni, il-Kroazja għandha taċċedi għall-ftehimiet internazzjonali ffirmati jew konklużi mill-Unjoni Ewropea u mill-Istati Membri tagħha permezz ta’ Protokoll għal ma' dawk il-ftehimiet.

               Il-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, minn hawn 'il quddiem imsemmi 'il-Ftehim, ġie ffirmat fil-Lussemburgu fis-16 ta' Ġunju 2008 u daħal fis-seħħ fl-1 ta' Ġunju 2015.

               Fl-24 ta’ Settembru 2012 il-Kunsill awtorizza lill-Kummissjoni tiftaħ negozjati, f’isem l-Unjoni Ewropea u l-Istati Membri tagħha, u r-Repubblika tal-Kroazja, mal-Bożnija-Ħerzegovina sabiex tikkonkludi Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea.

               Bejn it-13 ta’ Diċembru 2012 u t-28 ta’ April 2016 saru diversi ċikli ta’ negozjati. Wara aktar konsultazzjonijiet tekniċi u korrispondenza, il-Protokoll ġie inizjalat mill-Kummissjoni u mill-Bożnija-Ħerzegovina fit-18 ta’ Lulju 2016.

               Il-Kummissjoni tipproponi li l-Kunsill jiddeċiedi dwar l-iffirmar u l-applikazzjoni provviżorja tal-Protokoll u jikkonkludi l-Protokoll f’isem l-Unjoni Ewropea u l-Istati Membri tagħha. Il-Komunità Ewropea għall-Enerġija Atomika (KEEA) hija wkoll parti għall-Ftehim ta’ Stabbilizzazzjoni u Assoċjazzjoni. Skont l-Artikolu 101 tat-Trattat li jistabbilixxi l-KEEA, id-deċiżjoni li jiġi konkluż il-ftehim tiġi adottata mill-Kummissjoni bl-approvazzjoni tal-Kunsill li jaġixxi permezz ta’ vot ta’ maġġoranza kkwalifikata.

               Huwa għalhekk neċessarju li jiġu adottati deċiżjonijiet separati għall-iffirmar u l-konklużjoni tal-Protokoll mill-Unjoni Ewropea u mill-KEEA.

               Għall-konklużjoni tal-Protokoll f’isem il-KEEA, il-Kummissjoni tirrakkomanda li l-Kunsill:

               –jagħti l-approvazzjoni tiegħu, skont it-tieni paragrafu tal-Artikolu 101 tat-Trattat li jistabbilixxi l-KEEA

               Rakkomandazzjoni għal

               DEĊIŻJONI TAL-KUNSILL

               li tapprova l-konklużjoni, mill-Kummissjoni Ewropea,
                  f’isem il-Komunità Ewropea tal-Enerġija Atomika,
                  tal-Protokoll għall-Ftehim ta’ Stabbilizzazzjoni u Assoċjazzjoni bejn
                  il-Komunitajiet Ewropej u l-Istati Membri tagħhom, minn naħa
                  u l-Bożnija-Ħerzegovina, min-naħa l-oħra,
                  sabiex titqies l-adeżjoni tar-Repubblika tal-Kroazja mal-Unjoni Ewropea

               IL-KUNSILL TA' L-UNJONI EWROPEA,

               Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari t-tieni paragrafu tal-Artikolu 101 tiegħu,

               Wara li kkunsidra r-rakkomandazzjoni mill-Kummissjoni Ewropea,

               Billi:

               (1)Il-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bosnija-zegovina, min-naħa l-oħra, ġie ffirmat fis-16 ta' Ġunju 2008 u daħal fis-seħħ fl-1 ta’ Ġunju 2015
                  1
               .

               (2)Ir-Repubblika tal-Kroazja saret Stat Membru tal-Unjoni fl-1 ta’ Lulju 2013.

               (3)F’konformità mat-tieni subparagrafu tal-Artikolu 6(2) tal-Att tal-2012 dwar il-kundizzjonijiet tal-adeżjoni tar-Repubblika tal-Kroazja mal-Unjoni Ewropea, l-adeżjoni tal-Kroazja mal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, għandha tiġi miftiehma permezz tal-konklużjoni ta’ protokoll għal ftehim bħal dan bejn il-Kunsill li jaġixxi unanimament f’isem l-Istati Membri, u mill-pajjiż terz ikkonċernat.

               (4)Fl-24 ta' Settembru 2012, il-Kunsill awtorizza lill-Kummissjoni tiftaħ negozjati mal-Bożnija-Ħerzegovina sabiex tikkonkludi Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”).

               (5)Dawn in-negozjati tlestew billi ġie inizjalat il-Protokoll fit-18 ta' Lulju 2016.

               (6)Il-Protokoll ikopri kwistjonijiet li jaqgħu taħt kompetenzi tal-Komunità Ewropea tal-Enerġija Atomika.

               (7)Il-konklużjoni, mill-Kummissjoni, f'isem il-Komunità Ewropea tal-Enerġija Atomika, tal-Protokoll għandha tiġi approvata fir-rigward ta' kwistjonijiet li jaqgħu taħt il-kompetenza tal-Komunità Ewropea tal-Enerġija Atomika.

               (8)L-iffirmar u l-konklużjoni tal-Protokoll huma soġġetti għal proċedura separata fir-rigward ta' kwistjonijiet li jaqgħu taħt it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea.

               ADOTTA DIN ID-DEĊIŻJONI:

               Artikolu 1

               Il-konklużjoni mill-Kummissjoni Ewropea, f'isem il-Komunità Ewropea għall-Enerġija Atomika, tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea hija b'dan approvata.

               It-test tal-Protokoll huwa mehmuż mad-Deċiżjoni dwar l-iffirmar tiegħu.

               Artikolu 2

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 164, 30.6.2015, p. 2.

    ---documentbreak---

               IL-KUMMISSJONI EWROPEA
            Brussell, 6.10.2016
            COM(2016) 642 final
            ANNESSI
            ta' [...]
            Rakkomandazzjoni għalDEĊIŻJONI TAL-KUNSILL
            li tapprova l-konklużjoni, mill-Kummissjoni Ewropea, f'isem il-Komunità Ewropea għall-Enerġija Atomika tal-Protokoll tal- Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-istati Membri tagħhom, minn naħa, u l-Bożnija-Ħerzegovina min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

               PROTOKOLL

               għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-istati Membri tagħhom, minn naħa, u l-Bożnija-Ħerzegovina min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

               IR-RENJU TAL-BELĠJU,

               IR-REPUBBLIKA TAL-BULGARIJA,

               IR-REPUBBLIKA ĊEKA,

               IR-RENJU TAD-DANIMARKA,

               IR-REPUBBLIKA FEDERALI TAL-ĠERMANJA,

               IR-REPUBBLIKA TAL-ESTONJA,

               L-IRLANDA,

               IR-REPUBBLIKA ELLENIKA,

               IR-RENJU TA’ SPANJA,

               IR-REPUBBLIKA FRANĊIŻA,

               IR-REPUBBLIKA TAL-KROAZJA,

               IR-REPUBBLIKA TALJANA,

               IR-REPUBBLIKA TA' ĊIPRU,

               IR-REPUBBLIKA TAL-LATVJA,

               IR-REPUBBLIKA TAL-LITWANJA,

               IL-GRAN DUKAT TAL-LUSSEMBURGU,

               L-UNGERIJA,

               IR-REPUBBLIKA TA' MALTA,

               IR-RENJU TAN-NETHERLANDS,

               IR-REPUBBLIKA TAL-AWSTRIJA,

               IR-REPUBBLIKA TAL-POLONJA,

               IR-REPUBBLIKA PORTUGIŻA,

               IR-RUMANIJA,

               IR-REPUBBLIKA TAS-SLOVENJA,

               IR-REPUBBLIKA SLOVAKKA,

               IR-REPUBBLIKA TAL-FINLANDJA,

               IR-RENJU TAL-IŻVEZJA,

               IR-RENJU UNIT TAL-GRAN BRITTANJA U L-IRLANDA TA' FUQ

               Partijiet kontraenti għat-Trattat tal-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika, minn hawn 'il quddiem imsejħa "l-Istati Membri", u

               L-UNJONI EWROPEA u L-KOMUNITÀ EWROPEA TAL-ENERĠIJA ATOMIKA,

               minn hawn 'il quddiem l-"Unjoni Ewropea",

               minn naħa, u

               IL-BOŻNIJA-ĦERZEGOVINA,

               min-naħa l-oħra,

               Wara li kkunsidraw l-adeżjoni tar-Repubblika tal-Kroazja (minn hawn 'il quddiem il-''Kroazja'') mal-Unjoni Ewropea fl-1 ta' Lulju 2013,

               Billi:

               (1)Il-Ftehim Interim bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, ġie ffirmat fil-Lussemburgu fis-16 ta’ Ġunju 2008 u kien fis-seħħ mill-1 ta’ Lulju 2008 sal-31 ta’ Mejju 2015.

               (2)It-Trattat dwar l-adeżjoni tal-Kroazja fl-Unjoni Ewropea (minn hawn 'il quddiem it-"Trattat ta' Adeżjoni") ġie ffirmat fi Brussell fid-9 ta' Diċembru 2011.

               (3)Il-Kroazja aderixxiet mal-Unjoni Ewropea fl-1 ta' Lulju 2013.

               (4)Il-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, (minn hawn 'il quddiem "il-SSA") ġie ffirmat fil-Lussemburgu fis-16 ta' Ġunju 2008 u daħal fis-seħħ fl-1 ta' Ġunju 2015;

               (5)Skont l-Artikolu 6(2) tal-Att ta' Adeżjoni tal-Kroazja, l-adeżjoni tal-Kroazja mal-SSA tiġi miftiehma permezz tal-konklużjoni ta' protokoll għall-SSA.

               (6)Saru konsultazzjonijiet skont l-Artikolu 37(3) tal-SSA sabiex jiġi żgurat li jitqiesu l-interessi reċiproċi tal-Unjoni Ewropea u tal-Bożnija-Ħerzegovina msemmija f'dak il-Ftehim,

               FTIEHMU KIF ĠEJ:

               Taqsima I

               Il-Partijiet Kontraenti

               Artikolu 1

               Il-Kroazja għandha tkun Parti fil-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, (minn issa 'l-quddiem 'SAA') iffirmat fil-Lussemburgu fil-It-Tnejn, 16 ta' Ġunju 2008 u għandhom rispettivament, bl-istess mod bħall-Istati Membri l-oħra tal-Komunità, jadottaw u jieħdu nota tat-testi tal-SAA, kif ukoll tad-Dikjarazzjonijiet Konġunti u Dikjarazzjonijiet Unilaterali mehmuża mal-Att Finali ffirmat fl-istess data.

               Taqsima II

               AĠĠUSTAMENTI FIT-TEST TAL-SSA INKLUŻI L-ANNESSI U L-PROTOKOLLI TIEGĦU

               Prodotti Agrikoli

               Artikolu 2

               Prodotti Agrikoli sensu stricto

               1. Fl-Artikolu 27(3) tal-SSA, jiżdied is-subparagrafu ġdid li ġej:

               Mid-data tad-dħul fis-seħħ tal-Protokoll sabiex titqis l-adeżjoni tal-Kroazja mal-Unjoni Ewropea, jew, f’każ li dan il-Protokoll japplika b’mod provviżorju, mid-data tal-applikazzjoni provviżorja tiegħu, il-kwota tariffarja annwali stabbilita fl-ewwel subparagrafu għandha tkun ta’ 13 210 tunnellata (piż nett).

               2. Fl-Artikolu 27 tal-SSA, jiżdied il-paragrafu l-ġdid 4a li ġej:

               4a. Barra minn hekk, mal-paragrafu 4, mid-data tad-dħul fis-seħħ tal-Protokoll biex titqies l-adeżjoni tal-Kroazja mal-Unjoni Ewropea jew, f’każ li dan il-Protokoll japplika b’mod provviżorju, mid-data tal-applikazzjoni provviżorja tiegħu l-Bożnija-Ħerzegovina għandha tneħħi d-dazji doganali applikabbli fuq l-importazzjonijiet ta’ ċerti prodotti agrikoli li joriġinaw fil-Komunità, elenkati fl-Anness III (e) sal-limitu tal-kwota tariffarja indikata għall-prodotti kkonċernati.

               3. L-Anness I ta' dan il-Protokoll għandu jiżdied bħala l-Anness III(f) tal-SSA u għandu jifforma parti integrali mill-SSA.

               Artikolu 3

               Ħut u prodotti tas-sajd

               1. Fl-Artikolu 28 tal-SSA, jiddaħħal il-paragrafu li ġej bħala l-paragrafu 1a:

               1 a. Mid-data tad-dħul fis-seħħ tal-Protokoll sabiex titqies l-adeżjoni tal-Kroazja mal-Unjoni Ewropea, jew, f’każ li dan il-Protokoll japplika b’mod provviżorju, mid-data tal-applikazzjoni provviżorja tiegħu, l-Unjoni għandha tneħħi d-dazji doganali kollha jew il-ħlasijiet li jkollhom effett ekwivalenti ta’ ħut u prodotti tas-sajd li joriġinaw fil-Bożnija-Ħerzegovina, ħlief dawk elenkati fl-Anness IVa. Il-prodotti elenkati fl-Anness IVa għandhom ikunu soġġetti għad-dispożizzjonijiet stipulati fih.

               2. Fl-Artikolu 28 tal-SSA, jiddaħħal il-paragrafu li ġej bħala l-paragrafu 3:

               3. Mid-data tad-dħul fis-seħħ tal-Protokoll biex titqies l-adeżjoni tal-Kroazja mal-Unjoni Ewropea jew, f’każ li dan il-Protokoll japplika b’mod provviżorju, mid-data tal-applikazzjoni provviżorja tiegħu l-Bożnija-Ħerzegovina għandha tiftaħ kwota ħielsa mid-dazju għall-importazzjonijiet ta' karpu ħaj skont il-Kodiċi NM 0301 93 00 fi ħdan il-limitu tal-kwita tariffarja annwali ta' 75 tunnellata. L-importazzjonijiet barra l-limiti tal-kwota se jkunu sottomessi għad-dazji stabbiliti fl-Anness V tal-SSA.

               3. L-Anness II ta' dan il-Protokoll għandu jiżdied bħala l-Anness IVa tal-SSA u għandu jifforma parti integrali mill-SSA.

               Artikolu 4

               Prodotti agrikoli pproċessati

               L-Anness III ta' dan il-Protokoll għandu jiżdied bħala l-Anness III tal-Protokoll 1 tal-SSA u għandu jifforma parti integrali mill-SSA.

               Artikolu 5

               Il-Ftehim dwar l-Inbid

               Mid-data tad-dħul fis-seħħ tal-Protokoll sabiex titqis l-adeżjoni tal-Kroazja mal-Unjoni Ewropea, jew, f’każ li dan il-Protokoll japplika b’mod provviżorju, mid-data tal-applikazzjoni provviżorja tiegħu, Anness I tal-Protokoll 7 tal-SSA msemmi fl-Artikolu 27 (5) tal-SSA għandu jiġi emendat kif stabilit fl-Anness IV ta' dan il-Protokoll.

               Taqsima III
               DISPOŻIZZJONIJIET ĠENERALI U FINALI

               Artikolu 6

               Dan il-Protokoll u l-Annessi tiegħu għandhom ikunu parti integrali mill-SSA.

               Artikolu 7

               1. Dan il-Protokoll għandu jkun approvat mill-Unjoni Ewropea u l-Istati Membri tagħha u mill-l-Bożnija-Ħerzegovina skont il-proċeduri tagħhom stess.

               2. Il-Partijiet għandhom jinnotifikaw lil xulxin bit-twettiq tal-proċeduri korrispondenti msemmija fil-paragrafu 1. L-istrumenti ta' approvazzjoni għandhom jiġu depożitati mas-Segretarjat Ġenerali tal-Kunsill tal-Unjoni Ewropea.

               Artikolu 8

               1. Dan il-Protokoll għandu jidħol fis-seħħ fl-ewwel jum tal-ewwel xahar ta' wara d-data tad-depożitu tal-aħħar strument ta' approvazzjoni.

               2. Jekk mhux l-istrumenti kollha ta' approvazzjoni ta' dan il-Protokoll ikunu ġew depożitati qabel l-ewwel jum tat-tieni xahar wara d-data tal-firma, dan il-Protokoll għandu japplika b'mod provviżorju. Id-data tal-applikazzjoni provviżorja għandha tkun l-ewwel jum tat-tieni xahar wara d-data tal-firma.

               Artikolu 9

               Dan il-Protokoll huwa mħejji f'żewġ kopji fil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Irlandiża, Kroata, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Bożnija u Serba, b'kull wieħed minn dawn it-testi jkun ugwalment awtentiku.

               ANNESSI

               ANNESS I

               'ANNESS III (f)

               KONĊESSJONIJIET TARIFFARJI TAL-BOŻNIJA-ĦERZEGOVINA GĦALL-PRODOTTI AGRIKOLI PRIMARJI LI JORIĠINAW FL-UNJONI EWROPEA

               (Imsemmija fl-Artikolu 27 (4a) tal-SSA)

                        1.

                        Mid-data tad-dħul fis-seħħ jew l-applikazzjoni provviżorja tal-Protokoll sabiex titqies l-adeżjoni tal-Kroazja mal-Unjoni Ewropea, id-dazju għandu jiġi abolit għal prodotti t'hawn taħt fi ħdan il-kwantitajiet tal-Kwota Tariffarja stabbiliti hawn taħt. Għal importazzjonijiet barra l-kwota għandna tapplika r-rata tad-dazju MFN. Għas-sena 2017, għandu japplika l-ammont sħiħ tal-kwota, irrispettivament mid-data tad-dħul fis-seħħ jew l-applikazzjoni proviżorja tal-Protokoll.

                        Kodiċi NM

                        Deskrizzjoni

                        Tariffa tal-kwota (tunnellati)

                        0102

                        Annimali tal-ifrat ħajjin:

                        - Frat:

                        0102 29

                        - - Oħrajn:

                        - - - Oħrajn:

                        - - - - Ta’ piż aktar minn 300 kg:

                        - - - - - Baqar:

                        0102 29 61

                        - - - - - - Għall-qatla

                        1 935

                        - - - - - Oħrajn:

                        0102 29 91

                        - - - - - - Għall-qatla

                        190

                        0103

                        Majjal ħaj:

                        - Oħrajn:

                        0103 92

                        - - Jiżen 50 kg jew aktar:

                        - - - Speċi domestiċi:

                        0103 92 11

                        - - - - Majjali nisa li jkunu ferrgħu għallinqas darba, ta’ piż mhux inqas minn 160 kg

                        575

                        0103 92 19

                        - - - - Oħrajn

                        1 755

                        0103 92 90

                        - - - Oħrajn

                        195

                        0105

                        Tjur ħajjin, jiġifieri tjur tal-ispeċi Gallus domesticus, papri, wiżż, dundjani u farawni:

                        - Oħrajn:

                        0105 94 00

                        - - Tjur ta’ l-ispeċi Gallus domesticus

                        1 455

                        0207

                        Laħam u ġewwieni li jittiekel, ta’ tjur tat-titlu 0105, frisk, imkessaħ jew friżat:

                        - Ta’ tjur tal-ispeċi Gallus domesticus:

                        0207 12

                        - - Mhux imqattgħin f’biċċiet, iffriżati:

                        0207 12 90

                        - - - Imnittfa u msewwija, bla rjus u bla saqajn u bla għenuq, qlub, fwied u qnieżaħ, magħrufa bħala "65 % tiġieġ", jew preżentati mod ieħor

                        80

                        0207 13

                        - - Qatgħat u ġewwieni, friski jew imkessħin:

                        - - - Qatgħat:

                        0207 13 10

                        - - - - Bla għadam

                        90

                        - - - - Bl-għadma:

                        0207 13 30

                        - - - - - Ġwienaħ sħaħ, bil-ponot jew mingħajr ponot

                        55

                        0207 13 60

                        - - - - - Saqajn u qatgħat tagħhom

                        320

                        - - - Ġewwieni:

                        0207 13 99

                        - - - - Oħrajn

                        25

                        0207 14

                        - - Qatgħat u ġewwieni, friżati:

                        - - - Qatgħat:

                        - - - - Bl-għadma:

                        0207 14 20

                        - - - - - Nofsijiet jew kwarti

                        30

                        0207 14 60

                        - - - - - Saqajn u qatgħat tagħhom

                        130

                        - - - Ġewwieni:

                        0207 14 99

                        - - - - Oħrajn

                        50

                        0401

                        Ħalib u krema, mhux konċentrati u mingħajr iż-żieda ta’ zokkor jew ta’ xi materjal ieħor biex jagħmel ħelu:

                        0401 40

                        - B’kontenut ta’ xaħam, bil-piż, aktar minn 6 % iżda mhux aktar minn 10 %:

                        0401 40 10

                        - - F’pakki diretti ta’ kontenut nett mhux akbar minn żewġ litri

                        80

                        0401 50

                        - B’kontenut ta’ xaħam, bil-piż, aktar minn 10 %:

                        - - Ta’ mhux aktar minn 21 %:

                        0401 50 11

                        - - - F’pakki diretti ta’ kontenut nett mhux akbar minn żewġ litri

                        30

                        0402

                        Ħalib u krema, konċentrati u biż-żieda ta’ zokkor jew ta’ xi materjal ieħor biex jagħmel ħelu:

                        - Fi trab, ħbub u forom solidi oħrajn, b’kontenut ta’ xaħam, bil-piż, aktar minn 1,5 %

                        0402 21

                        - - Mingħajr zokkor miżjud jew materjal ieħor li jagħmel ħelu:

                        - - - B’kontenut ta’ xaħam, bil-piż, mhux aktar minn 27 %:

                        0402 21 18

                        - - - - Oħrajn

                        25

                        0403

                        Xorrox tal-butir, baqta u krema, jogurt, kefir u ħalib u krema oħrajn fermentati jew li saru aċidużi, kemm jekk konċentrati kif le jew biz-zokkor miżjud jew materjal ieħor li jagħmel ħelu jew imħawrin jew miżjudin bil-frott, bil-ġewż jew bil-kawkaw:

                        0403 90

                        - Oħrajn:

                        - - Mhux imħawrin u lanqas miżjudin bil-frott, bil-ġewż jew bil-kawkaw:

                        - - - Oħrajn:

                        - - - - Mingħajr żieda ta’ zokkor jew materjal ieħor li jagħmel ħelu, b’kontenut ta’ xaħam, bil-piż:

                        0403 90 51

                        - - - - - Ta’ mhux aktar minn 3 %:

                        500

                        0403 90 53

                        - - - - - Li jaqbeż it-3 % imma mhux aktar minn 6 %

                        290

                        0405

                        Butir u xaħmijiet u żjut oħra miksuba mill-ħalib Dlik (spreds) ta’ prodotti tal-ħalib:

                        0405 10

                        - Butir:

                        - - B’kontenut ta’ xaħam, bil-piż, mhux aktar minn 85 %:

                        - - - Butir naturali:

                        0405 10 11

                        - - - - F’pakki diretti b’kontenut nett mhux aktar minn 1 kg

                        160

                        0405 10 19

                        - - - - Oħrajn

                        200

                        0406

                        Ġobon u baqta:

                        0406 10

                        - Ġobon frisk (mhux misjur jew konservat), inkluż ġobon tax-xorrox, u baqta

                        - - B’kontenut ta’ xaħam, bil-piż, mhux aktar minn 40 %:

                        0406 10 30

                        - - - Mozzarella, kemm jekk f’likwidu jew le

                        355

                        0406 10 50

                        - - - Oħrajn

                        0406 10 80

                        - - Oħrajn

                        165

                        0409 00 00

                        Għasel naturali

                        165

                        0701

                        Patata, friska jew imkessħa:

                        0701 90

                        - Oħrajn:

                        - - Oħrajn:

                        0701 90 50

                        - - - Ġdida, mill-1 ta’ Jannar sat-30 ta’ Ġunju

                        50

                        0701 90 90

                        - - - Oħrajn

                        1 265

                        0704

                        Kaboċċi, pastard, ġdur u brassicae oħrajn li jittieklu, friski jew imkessħin:

                        0704 90

                        - Oħrajn:

                        0704 90 10

                        - - Kaboċċi bojod u kaboċċi ħomor

                        280

                        0706

                        Karrotti, turnips (xorta ta’ Brassica), pitravi għall-insalata, sassefrika, celeriac (xorta ta’ krafes), ravanell u għeruq oħrajn simili tajbin għall-ikel, friski jew imkessħin:

                        0706 10 00

                        - Karrotti u ġdur

                        50

                        0806

                        Għeneb, frisk jew imnixxef:

                        0806 10

                        - Frisk:

                        0806 10 10

                        - - Għeneb tal-mejda

                        45

                        0809

                        Berquq, ċirasa, ħawħ (inkluż nuċiprisk), għanbaqar u pruna selvaġġa (sloes), friski:

                        - Ċirasa:

                        0809 21 00

                        - - Ċirasa qarsa (Prunus cerasus)

                        410

                        0811

                        Frott u ġewż, nejjin jew imsajrin bl-istim jew bit-togħlija fl-ilma, friżati, kemm jekk biż-żieda ta’ zokkor jew ta’ xi materjal ieħor biex jagħmel ħelu jew mingħajrha:

                        0811 90

                        - Oħrajn:

                        - - Oħrajn:

                        - - - Ċirasa:

                        0811 90 75

                        - - - - Ċirasa qarsa (Prunus cerasus)

                        70

                        1601

                        Zalzett u prodotti simili, ta' laħam, fdal tal-ġewwieni jew demm; preparazzjonijiet tal-ikel ibbażati fuq dawn il-prodotti:

                        - Oħrajn:

                        1601 00 91

                        - - Zalzett, niexef jew biex jinfirex, nej

                        285

                        1602

                        Laħam, fdal tal-laħam jew demm oħrajn preparati jew preservati:

                        1602 10 00

                        - Preparazzjonijiet omoġenizzati

                        75

                        1602 20

                        - Ta' fwied ta' kull annimal:

                        1602 20 90

                        - - Oħrajn

                        140

                        - Ta’ tjur ta’ intestatura 0105:

                        1602 31

                        - - Tad-dundjani:

                        - - - Li fihom 57 % jew aktar tal-piż laħam jew fdal tal-laħam tat-tjur:

                        1602 31 19

                        - - - - Oħrajn

                        40

                        1602 32

                        - - Ta’ tjur tal-ispeċi Gallus domesticus

                        - Tal-majjal:

                        - - - Li fihom 57 % jew aktar tal-piż laħam jew fdal tal-laħam tat-tjur:

                        1602 32 11

                        - - - - Nej

                        130

                        1602 32 19

                        - - - - Oħrajn

                        30

                        1602 32 30

                        - - - Li fihom 25 % jew aktar iżda inqas minn 57 % tal-piż laħam jew fdal tal-laħam tat-tjur

                        170

                        1602 32 90

                        - - - Oħrajn

                        230

                        1602 41

                        - - Prieżet u qatgħat tagħhom:

                        1602 41 10

                        - - - Ta' majjal domestiku

                        360

                        1602 49

                        - - Oħrajn, inklużi taħlitiet:

                        - - - Ta' majjal domestiku:

                        - - - - Li fihom 80 % jew aktar tal-piż laħam jew fdal tal-laħam, ta’ kull tip, inklużi xaħmijiet ta’ kull tip u oriġni:

                        1602 49 15

                        - - - - - Taħlit ieħor li jinkludi koxox (saqajn), spallejn, ġenbejn jew għenuq, u qatgħat tagħhom

                        150

                        1602 49 30

                        - - - - Li fihom 40 % jew aktar tal-piż iżda inqas minn 80 % laħam jew fdal tal-laħam, ta’ kull tip, inklużi xaħmijiet ta’ kull tip u oriġni

                        445

                        1602 49 50

                        - - - - Li fihom anqas minn 40 % tal-piż laħam jew fdal tal-laħam, ta’ kull tip, inklużi xaħmijiet ta’ kull tip u oriġni

                        60

                        1602 50

                        - Tal-bovini:

                        - - Oħrajn:

                        1602 50 31

                        - - - Bulubif (corned beef) f’kontenituri ssiġġillati mill-arja

                        70

                        1602 50 95

                        - - - Oħrajn

                        295

                        1701

                        Zokkor tal-kannamieli jew pitravi u sakkarożju kimikament pur, f’forma solida:

                        - Oħrajn:

                        1701 91 00

                        - - Li fih miżjudin ħwawar jew materjal biex jagħti l-kulur

                        55

                        1701 99

                        - - Oħrajn:

                        1701 99 10

                        - - - Zokkor abjad

                        3 470

                        2001

                        Ħxejjex, frott, ġewż u partijiet oħrajn ta’ pjanti tajbin għall-ikel, preparati u preservati bil-ħall jew b’aċtu aċetiku:

                        2001 10 00

                        - Ħjar u ħjar żgħir (gherkins)

                        265

                        2001 90

                        - Oħrajn:

                        2001 90 70

                        - - Bżar ħelu

                        70

                        2005

                        Ħxejjex oħrajn, ippreparati jew ippreservati mod ieħor milli bil-ħall jew bl-aċtu aċetiku, mhux friżati, ħlief prodotti ta’ titlu 2006:

                        - Ħxejjex oħrajn u taħlit tal-ħxejjex:

                        2005 99

                        - - Oħrajn:

                        2005 99 50

                        - - - Taħlit ta’ veġetali

                        245

                        2005 99 60

                        - - - Kaboċċi mqattgħin immarinati (sauerkraut)

                        40

                        2.

                        Importazzjonijiet fil-Bożnija-Ħerzegovina tal-prodotti li ġejjin għandhom ikunu soġġetti għal konċessjonijiet kif imfassla hawn taħt: Għal importazzjonijiet barra l-kwota għandna tapplika r-rata tad-dazju MFN. Għas-sena 2017, għandu japplika l-ammont sħiħ tal-kwota, irrispettivament mid-data tad-dħul fis-seħħ jew l-applikazzjoni proviżorja tal-Protokoll.

                        Kodiċi NM

                        Deskrizzjoni

                        Tariffa tal-kwota (tunnellati)

                        Sa mill-01.01.2017

                        Sa mill-01.01.2018

                        Sa mill-01.01.2019

                        0401

                        Ħalib u krema, mhux konċentrati u mingħajr iż-żieda ta’ zokkor jew ta’ xi materjal ieħor biex jagħmel ħelu:

                        0401 20

                        - B’kontenut ta’ xaħam, bil-piż, aktar minn 1 % iżda mhux aktar minn 6 %:

                        - - Ta’ mhux aktar minn 3 %:

                        0401 20 11

                        - - - F’pakki diretti ta’ kontenut nett mhux akbar minn żewġ litri

                        5 432

                        9 506

                        13 580

                        - - li jaqbeż it-3 %:

                        0401 20 91

                        - - - F’pakki diretti ta’ kontenut nett mhux akbar minn żewġ litri

                        720

                        1 440

                        1 440

                        0403

                        Xorrox tal-butir, baqta u krema, jogurt, kefir u ħalib u krema oħrajn fermentati jew li saru aċidużi, kemm jekk konċentrati kif le jew biz-zokkor miżjud jew materjal ieħor li jagħmel ħelu jew imħawrin jew miżjudin bil-frott, bil-ġewż jew bil-kawkaw:

                        0403 10

                        - Jogurt:

                        - - Mhux imħawrin u lanqas miżjudin bil-frott, bil-ġewż jew bil-kawkaw:

                        - - - Mingħajr żieda ta’ zokkor jew materjal ieħor li jagħmel ħelu, b’kontenut ta’ xaħam, bil-piż:

                        0403 10 11

                        - - - - Ta’ mhux aktar minn 3 %

                        1 515

                        3 030

                        3 030

                        0403 10 13

                        - - - - Li jaqbeż it-3 % imma mhux aktar minn 6 %

                        1 520

                        3 040

                        3 040

                        0403 90

                        - Oħrajn:

                        - - Mhux imħawrin u lanqas miżjudin bil-frott, bil-ġewż jew bil-kawkaw:

                        - - - Oħrajn:

                        - - - - Mingħajr żieda ta’ zokkor jew materjal ieħor li jagħmel ħelu, b’kontenut ta’ xaħam, bil-piż:

                        0403 90 59

                        - - - - - Ta’ mhux aktar minn 6 %

                        1 762.5

                        3 525

                        3 525

                        1601

                        Zalzett u prodotti simili, ta' laħam, fdal tal-ġewwieni jew demm; preparazzjonijiet tal-ikel ibbażati fuq dawn il-prodotti:

                        - Oħrajn:

                        1601 00 99

                        - - Oħrajn

                        1 692.5

                        3 385

                        3 385

               ANNESS II

               'ANNESS IVa
               DAZJI APPLIKABBLI GĦALL-PRODOTTI LI JOROĠINAW MILL-BOŻNIJA-ĦERZEGOVINA META JIĠU IMPORTATI FL-UNJONI EWROPEA

               (Imsemmija fl-Artikolu 28 (1 a) tal-SSA)

                        1.

                        Mid-data tad-dħul fis-seħħ jew l-applikazzjoni provviżorja tal-Protokoll sabiex titqies l-adeżjoni tal-Kroazja mal-Unjoni Ewropea, l-importazzjonijiet fil-Bożnija-Ħerzegovina fl-Unjoni Ewropea għandhom ikunu soġġetti għal konċessjonijiet kif imfassla hawn taħt. Għas-sena 2017, għandu japplika l-ammont sħiħ tal-kwota, irrispettivament mid-data tad-dħul fis-seħħ jew l-applikazzjoni proviżorja tal-Protokoll.

                        Kodiċi NM

                        Deskrizzjoni

                        Tariffa tal-kwota ta' volum (tunnellati)

                        Rata ta’ dazju
                        ġewwa l-kwota

                        Rata ta’ dazju
                        'il fuq mill-kwota

                        0301 91 00

                        0302 11 00

                        0303 14 00

                        0304 42 00

                        ex 0304 52 00

                        0304 82 00

                        ex 0304 99 21

                        ex 0305 10 00

                        ex 0305 39 90

                        0305 43 00

                        ex 0305 59 80

                        ex 0305 69 80

                        Trota (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache and Oncorhynchus chrysogaster): ħaj; frisk jew imkessaħ; iffriżat; imnixxfa, immellħa jew fis-salmura, iffumikati; fletti u laħam ieħor tal-ħut; dqiq, tħin u gerbub, tajbin għall-konsum mill-bniedem

                        500

                        0%

                        70 %
                           tad-dazju MFN

                        0301 93 00

                        0302 73 00

                        0303 25 00

                        ex 0304 39 00

                        ex 0304 51 00

                        ex 0304 69 00

                        ex 0304 93 90

                        ex 0305 10 00

                        ex 0305 31 00

                        ex 0305 44 90

                        ex 0305 59 80

                        ex 0305 69 80

                        Karpjun (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus): ħaj; frisk jew imkessaħ; iffriżat; imnixxfa, immellħa jew fis-salmura, iffumikati; fletti u laħam ieħor tal-ħut; dqiq, tħin u gerbub, tajbin għall-konsum mill-bniedem

                        140

                        0%

                        70 %
                           tad-dazju MFN

                        ex 0301 99 85

                        0302 85 10

                        0303 89 50

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Pagru (Dentex dentex u Pagellus spp.): ħaj; frisk jew imkessaħ; iffriżat; imnixxfa, immellħa jew fis-salmura, iffumikati; fletti u laħam ieħor tal-ħut; dqiq, tħin u gerbub, tajbin għall-konsum mill-bniedem

                        30

                        0%

                        30 %
                           tad-dazju MFN

                        ex 0301 99 85

                        0302 84 10

                        0303 84 10

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Spnott (Dicentrarchus labrax): ħaj; frisk jew imkessaħ; iffriżat; imnixxfa, immellħa jew fis-salmura, iffumikati; fletti u laħam ieħor tal-ħut; dqiq, tħin u gerbub, tajbin għall-konsum mill-bniedem

                        30

                        0%

                        30 %
                           tad-dazju MFN

                        1604 13 11

                        1604 13 19

                        ex 1604 20 50

                        Sardin ippreparat jew ippreżervat

                        50

                        6 %

                        100 %

                        1604 16 00

                        1604 20 40

                        Inċova ppreparata jew ippreservata

                        70

                        12,5 %

                        100 %

                        2.

                        Ir-rata tad-dazju applikabbli għall-prodotti kollha ta' l-intestatura ta' l-HS 1604, minbarra sardini u inċova ppreparati jew ippreservati, ser titnaqqas għal 70% tar-rata tad-dazju MFN

               Anness III

               'ANNESS III TAL-PROTOKOLL 1

                  KONĊESSJONIJIET TARIFFARJI TAL-BOŻNIJA-ĦERZEGOVINA GĦAL PRODOTTI AGRIKOLI PPROĊESSATI LI JORIĠINAW FL-UNJONI EWROPEA

               (Imsemmija fl-Artikolu 25 tal-SSA)

               Mid-data tad-dħul fis-seħħ jew l-applikazzjoni provviżorja tal-Protokoll sabiex titqies l-adeżjoni tal-Kroazja mal-Unjoni Ewropea, id-dazju għandu jiġi abolit fi ħdan il-kwantitajiet tal-Kwota Tariffarja stabbiliti hawn taħt. Għal importazzjonijiet barra l-kwota għandna tapplika r-rata tad-dazju MFN. Għas-sena 2017, għandu japplika l-ammont sħiħ tal-kwota, irrispettivament mid-data tad-dħul fis-seħħ jew l-applikazzjoni proviżorja tal-Protokoll.

                        Kodiċi NM

                        Deskrizzjoni

                        Tariffa tal-kwota (tunnellati)

                        0403

                        Xorrox tal-butir, baqta u krema, jogurt, kefir u ħalib u krema oħrajn fermentati jew li saru aċidużi, kemm jekk konċentrati kif le jew biz-zokkor miżjud jew materjal ieħor li jagħmel ħelu jew imħawrin jew miżjudin bil-frott, bil-ġewż jew bil-kawkaw:

                        0403 10

                        - Jogurt:

                        - - Imħawrin u miżjudin bil-frott, bil-ġewż jew bil-kawkaw:

                        - - - Oħrajn, b’kontenut ta’ xaħam tal-ħalib, bil-piż:

                        0403 10 91

                        - - - - Ta’ mhux aktar minn 3 %

                        480

                        0403 10 93

                        - - - - Li jaqbeż it-3 % imma mhux aktar minn 6 %

                        130

                        0403 10 99

                        - - - - Ta’ mhux aktar minn 6 %

                        25

                        0403 90

                        - Oħrajn:

                        - - Imħawrin u miżjudin bil-frott, bil-ġewż jew bil-kawkaw:

                        - - - Oħrajn, b’kontenut ta’ xaħam tal-ħalib, bil-piż:

                        0403 90 91

                        - - - - Ta’ mhux aktar minn 3 %

                        530

                        0403 90 93

                        - - - - Li jaqbeż it-3 % imma mhux aktar minn 6 %

                        55

                        1905

                        Ħobż, għaġina, kejkijiet, gallettini u oġġetti oħrajn tal-furnara, fihom il-kawkaw jew le; ostji tat-tqarbin, cachets vojta ta’ kwalità li huma tajbin għal użu farmaċewtiku, karti tas-siġill (sealing wafers), karta ostja u prodotti simili:

                        - Biskuttini ħelwin; waffles u wejfers:

                        1905 31

                        - - Biskuttini ħelwin:

                        - - - Miksijin kompletament jew parzjalment biċ-ċikkulata jew preparazzjonijiet oħrajn li fihom il-kawkaw:

                        1905 31 19

                        - - - - Oħrajn

                        365

                        - - - Oħrajn:

                        - - - - Oħrajn:

                        1905 31 99

                        - - - - - Oħrajn

                        600

                        1905 32

                        - - Waffles u wejfers:

                        - - - Oħrajn:

                        - - - - Miksijin kompletament jew parzjalment biċ-ċikkulata jew preparazzjonijiet oħrajn li fihom il-kawkaw:

                        1905 32 19

                        - - - - - Oħrajn

                        300

                        1905 90

                        - Oħrajn:

                        - - Oħrajn:

                        1905 90 45

                        - - - Gallettini

                        35

                        2208

                        Alkoħol etiliku mhux żnaturat b’qawwa alkoħolika bil-volum ta’ inqas minn 80 % vol; spirti, likuri u xorb ieħor spirituż:

                        2208 20

                        - Spirti magħmulin bid-distillar ta’ inbid tal-għeneb jew ta’ karfa ta’ għeneb magħsur:

                        - - F'kontenituri li jesgħu 2 litri jew inqas:

                        2208 20 29

                        - - - Oħrajn:

                        ex

                        2208 20 29

                        - - - - Brandy tal-għeneb u l-karfa tal-għeneb brandy

                        85

                        ex

                        2208 20 29

                        - - - - Oħrajn

                        2402

                        Sigarri, cheroots, cigarillos u sigarretti, tat-tabakk jew sostituti tat-tabakk:

                        2402 20

                        - Sigarretti li fihom tabakk:

                        2402 20 90

                        - - Oħrajn

                        3 200

               ANNESS IV

               “EMENDI GĦALL-ANNESS I TAL-PROTOKOLL 7

                        1.

                        It-tabella f’Punt 1 tal-Anness I għall-Protokoll 7, fuq l-importazzjonijiet tal-inbejjed fl-Unjoni Ewropea, għandha tiġi sostitwita bit-tabella ta’ hawn taħt:

                        2.

                        It-tabella f’punt 3 tal-Anness I għall-Protokoll Nru 7 dwar l-importazzjoni ta’ nbejjed fil-Bożnija-Ħerzegovina, għandha tiġi sostitwita bit-tabella ta’ hawn taħt: